Purkkiarmeijan komentaja: marraskuuta 2013\nStressi näkyy aina ihossa\nStressi on asia mikä ei tee kenenkään iholle hyvää, mutta ei sitä voi kokonaan välttää. Olen pitkän työkokemukseni aikana nähnyt miten voimakkaasti iho reagoi ihmisen mielialaan ja olotilaan. Vaikutus on todellisuudessa huomattavasti suurempi, kun kirjaviisauden mukaan tiedetään. Mitään kunnollisia suomalaisia tutkimuksia asiasta ei ole, mutta omaan kokemukseeni perustuen pidän stressiä hyvin merkittävänä tekijänä ihonhoidossa.\nIhmiset ovat myös hyvin yksilöllisiä siinä miten nopeasti iho stressiin reagoi. Joillakin ihmisillä mielialat näkyy ihossa todella helposti ja mieltä vaivaava asia tuo iho-ongelmia yhdessä yössä. Stressin tuoma ongelma voi olla lähes mitä vaan, se ei ole kaikilla samanlaista. Yleensä kuivaihoiset reagoi kuivilla, punoittavilla läiskillä ja ne lähes aina myös kutisee. Joillekin kuivaihoiselle tulee aina ihottumaa silmäluomille, tai kaulalle ja ne ihottumat paranee talvella todella hitaasti. Rasvaisella ja sekaiholla reaktiot ovat yleensä finnejä ja punoittavia näppyjä. Kumpaakaan iho-ongelmaa ei oikein voi ennalta ehkäistä, jos on sen tyyppinen ihminen, että reagoi ihollaan niin se on sitten niin.\nSilloin, kun iho on hyvässä tasapainossa kaikki nuo stressin ongelmat paranee kuitenkin huomattavasti nopeammin. Hyväkuntoisella iholla finnireaktio, tai kuivat läiskät paranee pian ja iho normalisoituu. Jokaiselle iholle löytyy myös omia konsteja miten selvitä stressireaktioista ja niistä kannattaa jutella kasvohoidon yhteydessä. Jokaiselle ihmiselle pitää löytää yksilölliset konstit, koska tapa reakoida on niin yksilöllinen. Yleispätevänä ohjeena neuvon ottamaan avuksi Multivitamin Power Recovery Masquen ( 75ml, 69€). Amerikkalaiset sanovatkin sitä leikkimielisesti "ambulanssi tuubissa" tuotteeksi, koska se yleensä auttaa on iho-ongelma mikä tahansa. Naamio levitetään puhtaalle iholle ja annetaan vaikuttaa 15min. Sen jälkeen pyyhitään imeytymätön osa pois ja loppu saa vaikuttaa yön yli.\nLähettänyt Inkeri Valtonen klo 5.30 2 kommenttia: Linkit tähän tekstiin\nTunnisteet: acne, allergia, atooppinen iho, dermalogica, herkkä iho, hyvinvointi, ihonhoito-ohjeet, ihottumat, kasvohoito, mielenterveys, mielipaha, stressi, terveys\nEmme tee miehille karvanpoistoa\nMaailma ja muoti on muuttunut todella paljon minun työelämäni aikana. Karvat ovat asia mihin muodin vaikutus on kaikista selkein. Hiusten pituushan on kertonut ihmisen asemasta, ajatustavasta ja varakkuudesta läpi koko ihmiskunnan historian.\nKeski-ajalla aatelismiehillä oli pitkät hiukset ja jopa poninhäntä, ainoastaan rangaistusvangeilla oli lyhyt sänkitukka. Viisikymmentävuotta sitten Beatles järkytti maailmaa pitkillä hiuksilla. Nykyään kaljupäisiä miehiä on todella paljon ja enää se ei kerro vankilakundista. Muoti muuttuu parin-kolmenkymmenen vuoden välein ja aina uusi muoti herättää närkästystä ja paheksuntaa. Suhtautuminen naisten karvoitukseen on jonkin verran muuttunut työvuosieni aikana. Vielä kahdeksankymmentäluvulla sääri-ja kainalokarvat eivät herättäneet sellaista paheksuntaa, kuin nykyään. Muistan ikuisesti, kun näin TV:ssä yhdeksänkymmentäluvun alussa Mari Rantasilan laulamassa. Hänellä oli kaunis, hihaton kellohame ja kanalokarvat tursusivat todella näkyvästi hiha-aukoista. Ne karvat olisivat ylttäneet, vaikka rusetille ja siitä huolimatta hän esiintyi kaiken kansan nähden. Tämän hetken nuorinainen poistaa takuulla kainalo-ja säärikarvansa. Me teemme karvojen poistoa lämminvahalla. Se on helppo menetelmä joka vähentää naisilla karvan kasvua.\nViime vuosina ja erityisesti viime kesänä meille tuli paljon yhteydenottoja miesten karvojen poiston takia. Tämän hetken muotiin kuuluu, että mieskin on karvaton. Monet nuoret miehet harrastavat bodausta, tai muuta lihasten kasvatusta ja silloin ihon pitää olla karvaton ja ruskea. Tässä onkin taas kerran muoti, joka aivan varmasti tuottaa ongelmia. Miehen normaaliin hormoonitoimintaan kuuluu, että iho karvoittuu, teini-iässä alkaa parta kasvamaan ja tulee rintakarvoja. Miesten karvoitus ei vähene poistetaan sitä millä konstilla hyvänsä, koska kyse ei ole liikakarvoituksesta, vaan elimistön normaalista toiminnasta. Miehen iholla, varsinkin reisissä, pakaroissa ja selässä on myös paljon hiki-ja talirauhasia. Karvojen juuriosa on miehillä paljon vahvempi ja syvemmällä, kuin naisilla ja siksi miehillä on karvatupentulehduksia tuplaten verrattuna naisiin.\nJos miehen iholta aletaan karvoja poistamaan lämminvahalla, niin karvatuppi ärsyyntyy ja siitä tulehdus leviää helposti myös hiki-ja talirauhasiin. Näin talvella, kun paksut vaatteet hautovat ihoa ja käydään ehkä kuntosalilla hikoilemassa on enemmän, kuin todennäköistä saada ihotulehdus karvanpoistosta. Keskustelimme Marin kanssa asiasta perusteellisesti ja teimme yhteispäätöksen ettemme tee miehille karvanpoistoa. Siinä on niin suuri riski saada pahoja ongelmia iholleen ettemme halua olla osallisena siinä. Yritykseni ja työni perusta on ollut aina siinä, ettemme koskaan tee mitään mikä voi joskus koitua asiakkaalle haitaksi. Sillä perusteella emme tee ripsienpidennyksiä emmekä tekokynsiä. Tämä miesten karvanpoisto kuuluu samaan sarjaan, joten emme tee sitäkään.\nLähettänyt Inkeri Valtonen klo 5.30 Ei kommentteja: Linkit tähän tekstiin\nTunnisteet: aurinko, herkkä iho, historia, hyvinvointi, ihokarvat, ihonhoito, ihottumat, miesten ihonhoito, muoti, terveys\nVoidepakkauksia vielä muutama jäljellä\nNäistä voidepakkauksista joissa on matkakoot puhdistusaineista kaupan päälle kerroin jo pari viikkoa sitten. Niitä on vielä muutamia jäljellä, mutta nyt kannattaa olla nopea. Tuollaisen pakkauksen avulla pääsee tosi nopeasti tuntemaan miten Dermalogica normalisoi ja tasapainottaa ihoa. Kun käytössä on tehokas puhdistus ja hyvä voide tulokset näkyvät nopeasti. Nämä pakkaukset ovat myös loistavia joululahjoja. Voitte tehdä varauksen pakkauksesta myös sähköpostilla ellette pääse sitä heti hakemaan. Toivoisin, että Dermalogicalla olisi useammin tämän tyyppisiä pakkauksia myynnissä, että asiakas pääsisi heti kokemaan useamman tuoteen yhteisvaikutuksen. Siksi yritän saada näitä pakkauksia vielä lisää, mutta ne voivat olla jo koko Suomesta loppu.\nNuorelle sekaiholle ja kaiken ikäisille rasvaihoisille sopii Active Moist 100 ml, 76€ ja siinä on lahjaksi matkakoko Precleansesta ja Dermal Clay Cleanserista. Tuo Precleanse ja Dermal Clay yhdistelmä on erinomainen sulattamaan talia huokosista ja se myös pitää öljyisenkin ihon mattapintaisena. Tähän aikaan vuodesta Dermal Clay Cleanser voisi olla hiukan liian puhdistava, mutta Precleanse pehmentää sen vaikutuksia juuri sopivasti. Dermal Clay Cleanser on kaikkien rasvaihoisten supersuosikki, koska sen sisältämä kaoliini, ja mentholi imee itseensä ihotalia ja tekee ihosta puhtaan ja raikkaan. Precleasen kasviöljyt taas pehmittävät ihon pintaa ja sulattaa ihotalin, niin että se irtoaa paremmin Dermal Clay Cleanseriin. Active Moist on täysin rasvaton, mutta sisältää runsaasti kosteutta. Se sopii yö-ja päivävoiteeksi kaiken ikäisille ja toimii myös hyvin meikinalusvoiteena.\nSkin Smoothing Cream 100ml, 81€ pakkauksen mukana on Precleanse ja Special Cleansing Gel matkakoot. Special Cleansing Gel sopii kaikille ihotyypeille ja yhdessä Precleansen kanssa se käy myös kuivalle iholle. Skin Smoothing Cream paketti sopii kaiken ikäisille normaaleille, ja pintakuiville ihoille. Skin Smoothing Cream sisältää runsaasti vitamiineja ja kosteutta, mutta vaan hiukan rasvaa. Elvyttävien tehotippojen kanssa se on myös loistava vanhenevan ihon voide paksummalle ja rasvoittuvalle iholle.\nSuper Rich Repair 50ml, 127€ sopii kaikille yli viisikymppisille ja ohut, kuivaihoinen asiakas voi käyttää sitä jo kolmekymppisenä. Tämän voiteen mukana on Precleanse ja Skin Resurfaking Cleanser matkakoot ja nämä puhdistusaineet ovat minun supersuosikit. Kaikkien yli nelikymppisten kannattaa ne hankkia, koska yhdistelmänä ne ovat loistavat. Skin Resurfacing Cleanser on liian tehokas yksin käytettynä Suomen talvessa ainakaan jatkuvasti. Precleansen runsas ravitseva kasviöljysekoite kompensoi kuivattavan vaikutuksen ja Skin Resurfacing Cleanserin kermamaisen täyteläinen, mutta kuoriva vaikutus pääse esille. Ei tämän parempaa puhdistusyhdistelmää voi vanhenevalle iholle olla. Ne ovat yhdessä jo tehokas hoito ei pelkästään puhdistus. Niiden yhteisvaikutus vähentää ryppyjä ja juonteita huomattavasti ja sitten tuo Super Rich Repairin elvyttävät raaka-aineet pääsevät imeytymään kunnolla. Ne asiakkaat ketkä eivät ole vielä käyttäneet Dermalogicaa saavat ihan hämmästyttävän nopeita tuloksia tällä paketilla. Ketkä ovat vasta siirtymässä vanhenevan ihon tuotteisiin tuossa kolmenkympin jälkeen voivat ottaa Super Rich Repairin yökäyttöön. Muille se sopii yöksi ja päiväksi ja myös meikin alle.\nTunnisteet: dermalogica, hyvinvointi, ihonhoitotuotteet, ihotyyppi, ikääntyminen, kasvohoito, meikki, rasvainen iho, rypyt, terveys, vanhuus\nAika moni asiakas talven aikana hämmästelee minulle miten hilsepöly nousee sukkahousuja riisuessa ihan, kuin he eivät tietäisi syytä siihen. Itse taas ihmettelen miksi asialle ei tehdä mitään, jos tietää hilseilyn olevan jokavuotinen vaiva. Hyväkuntoinen iho ei hilseile ja pölise.\nVartalon iholla erilaiset ihottumat ovat paljon yleisempiä, kuin kasvoilla. Vartalon ihottumat usein myös kutisee ja aiheuttavat siksi epämiellyttäviä tuntemuksia. Silloin, kun ihmisen iho on terve ja hyväkuntoinen siihen ei nouse ihottumia ja tule kutinoita. Iholla ei tarvitse edes olla näkyvää ihottumaa, kun kuiva iho kutisee muutenkin. Kutina on aina hälyttävä viesti siitä, että iho ei voi hyvin ja se on liian kuiva. Kaikki nämä ongelmat ovat helposti vältettävissä, kun vartalon ihoa kosteutetaan tarpeeksi. Helpoin apu on hyvä vartalovoide ja kuorinta.\nMeillä on nyt tarjouksessa marraskuun loppuun saakka Body Hydrating Cream 43€ ( 54€), joka todella hyvin imeytyvä. Body Hydrating Cream on Dermalogican eniten palkittu tuote. Se on ollut myynnissä yli kymmenen vuotta ja se on Suomessakin talviajan suosikkituote. Erilaisissa naistenlehtien kilpailuissa ja muissa testeissä on voittanut Dermalogican tuotteista kaikista eniten palkintoja. Jos Body Hydrating Cream on kilpailussa mukana se lähes varmasti voittaa sen, koska se on niin miellyttävä, mutta tehokas tuote. Vartalovoiteen käyttö kannattaa aloittaa jo hyvissä ajoin ennen, kuin ongelmia on. Sitten, kun on jo iho rikki, tai muuta ihottumaa se harvoin paranee sen talven aikana ja vaatii ainakin kortisonivoiteiden käyttöä. Ennalta ehkäisy on vartalonkin hoidossa tehokkainta.\nVartalon ihon kauneus on myös hyvä syy ihon voitelemiseen. Hyvinhoidettu ja kosteutettu vartalon iho näyttää ja tuntuu ihan erilaiselta, kuin kuiva hilseilevän korppuuntunut nahka. On kohteliaisuus puolisollekin pitää ihostaan hyvää huolta ja esimerkiksi uimahallissa iho on talvellakin kaikkien nähtävillä. Minä näen ja tunnen sormiini aina kasvohoidossa, jos iho on pehmeä ja hyvin hoidettu. Ihon tuntu on aivan erilainen. Dermalogican vartalokuorinta Exfoliant Body Scrub ( 150g 54€) auttaa paljon ihonhoidossa. Se on helppo käyttää aina pesun yhteydessä. Itse käytän sitä joka päivä Dermalogican pesuliinan kanssa. Kuorinta aine on samalla vartalon pesuaine ja mitään muuta pesuainetta ei tarvita. Kuorinnassa on mukana hoitavia aromaattisiaöljyjä, jotka jo itsessään pitää ihoa pehmeänä.\nNyt olisi viimeiset hetket aloittaa tuo ennalta ehkäisy vartalon kuivumisen suhteen. Pysyvien pakkasten alettua vartalokin kuivuu pahemmin ja jo hilseilevän kuivaa ihoa on vaikea saada kuntoon. Body Hydrating Cream tarjous loppuu myös marraskuun loppuun mennessä. Se kannattaisi ostaa, vaikka joululahjaksi siskolle, äidille tai ystävättärelle. Yleensä ostetaan mahdollisimman halpa vartalovoide ja niitä saakin laittaa suuria määriä ennen, kuin iho pysyy kunnossa. Olisi ihanan ylellistä saada lahjaksi hyvälaatuinen ja vaikuttava vartalovoide.\nLähettänyt Inkeri Valtonen klo 5.00 5 kommenttia: Linkit tähän tekstiin\nTunnisteet: allergia, atooppinen iho, dermalogica, herkkä iho, hyvinvointi, ihonhoitotuotteet, ihottumat, sauna, terveys, tyyli, vanhuus, vartalo\nLaadukas meikkivoide on hyvä joululahja teinitytölle\nMonet asiakkaani ovat huolissaan teini-ikäisten tyttöjensä, tai tyttären tyttöjen meikkituotteista ja kosmetiikasta yleensäkin. Yleensä nuoret naiset osaavat meikata todella kauniisti, mutta meikkituotteiden laatu on aika heikko.\nTärkein asia teini-ikäisen meikissä on hyvä meikkivoide. Varsinkin, jos ihossa on tulehduksia ja näppyjä jotkut tytöt tekevät meikistä hyvinkin paksun ja peittävän. Tällöin heikkolaatuinen meikkivoide pääsee ärsyttämään ihoa entisestään ja syntyy, vaan lisää näppyjä. Meikkivoide ei saisi missään tapauksessa sisältää mineraalirasvoja, tai synteettisiä väriaineita. Kumpikin raaka-aine tukkii ihoa ja lisää mustapäiden ja tulehduksen määrää. Meikeissäkin hinta ja laatu kulkee käsi kädessä ja nuorilla ei ole varaa kunnon laatuun. Muissa meikeissä, luomiväreissä, ripsiväreissä tms.ei laatuseikat ole niin merkittäviä. Nuorelle käy hiukan heikompi laatuisetkin silmämeikit, kun ei tarvitse ajatella ryppyjen häivytystä, tai pysyvyyttä. Pysyvyydellä tarkoitan sitä, että yli kolmekymppinen harvoin ehtii, tai haluaa korjailla meikkiään montaa kertaa päivässä. Teini-iässä meikkaaminen on niin kivaa, että meikkien ei tarvitse niin kestääkkään, kun niitä kuitenkin lisäillään useaan kertaan päivän aikana. Heidän ei tarvitse panostaa niinkään laatuun muussa, kuin meikkivoiteessa.\nSuosittelisinkin, että tuon meikkivoiteen ostoon äidit osallistuisivat ja näin joulun aikaan hyvä meikkivoide olisi varmaan mieleinen lahja. Suosittelisin Youngbloodin mineraalimeikkiä, koska se on nuorten suosikki muutenkin. Jauhemainen mineraalimeikki on helppo levittää tuuhealla luonnonkarvasiveltimellä. Se ei jätä rajoja, vaikka sitä levittäisi hyvinkin peittävän kerroksen. Missään tapauksessa se ei sisällä mitään ihoa rasittavia raaka-aineita. Se ei tuki ihoa, ei rasvoita, eikä myöskään kuivata ja se on täysin vesiliukoinen. Värinkin valinta on helppoa, koska mineraalipigmentti läpäisee oman ihonvärin ja meikki sopeutuu hyvin kenen iholle tahansa. Mineraalimeikin hinta on 65€, ja yksi purkki riittää noin 3-5 kuukautta riippuen siitä miten paljon sitä kerralla käytetään. Kannattaa huomioida hinta ja pakkauksen riittävyys, yleensä meikkivoide ei riitä kuin kuukauden käyttöön. Jauhemaiseen mineraalimeikkiin kannattaa ostaa hyvä sivellin, joka on tarkoitettu juuri tämän meikin levitykseen. Lyhyt vartinen Kabuki sivellin on paras ja sen hinta on 58€. Se on luonnonkarvaa ja kestää käytössä kymmeniä vuosia.\nYoungbloodin mineraalimeikki on tarkoitettu kaiken ikäisille ja se on meidän asiakkaiden suosikkimeikkivoide. Itse en enää mitään muuta halua käyttääkään, kun olen mineraalimeikin helppouteen tottunut. Vanhemmallakin iholla meikkivoiteen laadun merkitys on suuri, halvat mineraalirasvapitoiset meikkivoiteet yleensä kuivattaa ikääntynyttä ihoa. Kaiken ikäisten siis kannattaa panostaa meikkivoiteen laatuun.\nLähettänyt Inkeri Valtonen klo 5.00 6 kommenttia: Linkit tähän tekstiin\nTunnisteet: acne, dermalogica, hyvinvointi, ihonhoito, ihotyyppi, ikääntyminen, kauneushoitola, meikki, mineraalipigmentti, mineraalirasvat, nuoren ihonhoito, rasvainen iho, terveys, Youngblood\nOlen joskus varmaan kertonutkin, että olen aloittanut sotahistoria harrastukseni jo hiukan yli kymmenvuotiaana. Aluksi kiinnostukseni kohteet ovat olleet ihan muuta, kuin toinen maailman sota, tai Suomen sodat. Ne ovat vallanneet mieleni vasta 2000-luvun alussa.\nSeitsemänkymmentäluvulla kiinnostukseni kohde oli Israel ja Lähi-itä. Eläydyin todella voimakkaasti juutalaisuuden historiaan ja Israelin valtion syntyvaiheisiin. Viimeistään siinä vaiheessa tajusin maailman politiikan julmuuden ja ihmiskunnan ja ns.sivistysvaltioiden ahneuden. Osoitan sormella brittiläistä kansainyhteisöä joka tapatti päätöksillään muutaman satatuhatta juutalaista, jotka olivat juuri selvinneet Saksan keskitysleireiltä. Palestiina oli vielä Englannin siirtomaa vuonna -45, kun sota loppui ja keskitysleirit avattiin. Jo ennen sotaa juutalaisia olisi pelastunut paljon, jos heitä olisi päästetty Palestiinaan. Englanti antoi periksi vasta vuonna 1947 ja Israel itsenäistyi. Siihen asti britit pyrkivät kaikin keinoin estämään juutalaisten maahantulon ja näin he pitivät arabit tyytyväisinä.\nEn nyt ota mitenkään kantaa Palestiinan nykytilanteeseen ja siihen kumpi on oikeassa arabit, vai juutalaiset. Kerron, vaan siitä mikä on minua aikoinaan pahasti koskettanut. Sodan loputtua pelkästään Saksassa oli noin 11 miljoonaa pakolaista, jotka olivat etsimässä kotiaan ja perhettään. Euroopassa oli valtava kansainvaellus, kun orjatyöläiset, keskitysleirivangit, sotavangit ja muuten sotaa paenneet palasivat koteihinsa. Monella juutalaisella ei ollut enää ketään perheestä jäljellä ja heitä kohdeltiin edelleen huonosti. Moni halusi Saksasta, tai Itä-Euroopasta pois, koska he eivät olleet tervetulleita vanhoille kotikonnuilleen. Israel olisi ollut luontevin paikka heidän aloittaa uusi elämä, mutta Englanti sulki pääsyn lähes kokonaan. He päästivät ainoastaan 1500 henkeä kuukaudessa maahan ja sehän oli vain pisara meressä, kun pakolaisia oli satojatuhansia.Brittiarmeija ampui maahanpyrkiviä pakolaislaivoja ja ajoi ne pois. Moni laiva joutui pakenemaan Kyprokselle, mihin rakennettiinkin valtavia pakolaisleirejä, juuri leireiltä vapautettuja juutalaisia varten. Englanti pelkäsi Lähi-itää ja arabeja, he tarvitsivat öljyä jälleen rakentamiseen ja arabeillahan sitä oli. Arabit halusivat pitää Palestiinan itsellään eikä juutalaiset olisi saaneet muuttaa sinne. Historian perusteella sekä juutalaisilla, että arabeilla on yhtäläinen oikeus Palestiinaan.\nAsia tuli mieleeni, kun löysin valokuvia vuodelta 1983, kun kävin Israelissa. Onneksi pääsin käymään Lähi-idän maissa ja Israelissa ennen ensimmäistä Persianlahdensotaa. Se oli ihan joulunlähellä, kun olin Jerusalemissa, koska olimme uuden vuoden aattona Betlehemissä Jeesuksen syntymäsijoille tehdyssä kirkossa. Matkasta on jo kolmekymmentävuotta enkä ole Israelissa sen jälkeen käynnyt, muualla Lähi-idässä kylläkin. Mieleen painuvinta oli käynti Massadalla mikä on juutalaisten pyhä vuori. Se on todella korkea ja jyrkkä ja jokainen israelilainen juoksee sinne täyspakkauksen kanssa, kun kolmevuotinen armeija päättyy. Israelissahan naisilla on myös asevelvollisuus. Käyntikerrallamme tuon nähtävyyden hissi oli rikki ja Massadalle oli pakko kiivetä. Se on ainoa urheilusuoritus millä ikinä voin ylpeillä. Kiipeäminen oli tosi rankkaa ja muistan vaan tuulen suhinan oman hengitykseni äänen, tunne oli ikimuistoinen. Nyt voin muistella kiivenneeni juutalaisten pyhälle vuorelle ja muutenkin tuon matkan jälkeen opin ymmärtämään edes vähän Palestiinan ongelmia.\nTunnisteet: harrastus, historia, ihmisoikeudet, kansainvälisyys, matkailu, oppiminen, politiikka, sananvapaus, yhteiskunta\nMeikki on iholle hyödyksi ja voiteet auttaa aina!\nHyvin usein vieläkin on asiakkailla käsitys, että meikki on iholle haitaksi ja jotenkin vanhentaa, tai vahingoittaa ihoa. Näin se ei missään tapauksessa ole, vaan ihan päinvastoin. Siihen en nyt ota kantaa, mitä meikit teki viisikymmentäluvulla, vaan kerron tämän päivän kosmetiikasta. Kannattaa unohtaa jo lapsuudenopit. Muuttuuhan kaikki muukin tieto, niin on käynyt myös kosmetiikan ja meikkien suhteen.\nNäen aivan selvästi 60-70-vuotiaissa asiakkaissa, että koko ikänsä meikanneilla on iho paremmassa kunnossa, kuin eimeikanneilla. Se ei niinkään johdu meikkien hoitavuudesta, vaan siitä, että meikki suojaa ihoa ja meikkaaja hoitaa ihoaan muutenkin paremmin. Huomaan jo ihan omassa käytöksessäni, että kotihoito on tehokkaampaa työpäivänä, kun iholla on meikkiä. Viikonloppuisin, kun en yleensä kotona viitsi meikata en aina edes muista tehdä aamupuhdistusta ja niin jää voiteetkin laittamatta. Jos sekä lauantai, että sunnuntai menee näin, että aamuhoito jää väliin onkin ihoni jo rutikuiva sunnuntai-iltana ja on pakko laittaa naamio. Tietenkään näin ei käy kaikkien kohdalla. On paljon asiakkaitanikin, jotka ovat hoitaneet ihoaan tunnollisesti, vaikka eivät meikkaa.\nKirjoitan tässä blogissa ainoastaan Dermalogican ja Youngbloodin tuotteista, koska ne tunnen hyvin ja ne ovat työvälineeni. Suomessakin on kymmeniä eri kosmetiikkasarjoja ja niistä voin sanoa sen ettei kosteusvoiteen käyttö mene koskaan hukkaan. Riippumatta siitä minkä merkkinen ihonhoitosarja on se on aina hyödyksi iholle. Tietysti on tilanteita, että rasvaisen ihon tuote kuivalle iholle aiheuttaa iho-ongelmia, mutta pääsääntöisesti kosmetiikan käyttö on aina hyödyksi. Iho ei selviydy terveenä nyky-ympäristössä ilman lisäkosteutta. UV-säteily, ilman saasteet ja koneelliset ilmastoinnit ovat luoneet iholle eri tarpeita, kun satavuotta sitten. Näen aivan selvän eron viisikymppisen asiakkaan iholla joka on käyttänyt kosteusvoidetta verrattuna henkilöön joka ei ole sitä käyttänyt. Täysin vailla voiteita ollut viisikymppinen iho on aivan varmasti kuivunut ja rypistynyt ja mikä pahinta siitä alkaa puuttumaan ihon kerroksia. Kuivuus alkaa mennä niin pitkälle, että ei synny enää uutta ihosolukkoa ja iho alkaa ohentua.\nYmmärrän hyvin ettei kaikki ihmiset voi käydä kosmetologilla ja käyttää Dermalogicaa. Ihmisen elämässä on vaiheita varsinkin nuorena, kun rahat menee pelkästään elämiseen ja sitä ei liikene mihinkään muuhun. Tämä on ihan ymmärrettävää ja silloin pitää ihonhoito tehdä mahdollisimman edullisesti. Silloin voi turvautua marketkosmetiikkaan ja se on takuulla paempi, kuin ei mitään. Dermalogica on raaka-ainepitoisuuksien takia aivan toisella tasolla, kuin kemikalio-ja market kosmetiikka. Dermalogican tuotteilla pystytään tekemään täsmähoitoja ihon ongelmiin ja muutenkin vaikutukset ovat tehokkaita. Pääasia on, että käyttää ainakin jotain kosteusvoidetta, että iho pysyy terveenä.\nLähettänyt Inkeri Valtonen klo 6.30 2 kommenttia: Linkit tähän tekstiin\nTunnisteet: asiakaspalvelu, atooppinen iho, dermalogica, ihonhoitotuotteet, ihotyyppi, kuiva iho, rypyt, terveys, Youngblood\nViimeinen tilaisuus ostaa tarjoustuotteita!\nMarraskuu lähenee loppuaan ja tarjoustuotteet taas vaihtuu. Nyt on viimeiset päivät menossa, kun tarjoustuotteita vielä voi ostaa. Kaikki neljä tuotetta sopii juuri tähän vuodenaikaan eikä ne tule uudestaan tarjoukseen ainakaan vuoteen.\nTämän hetken tarjoustuotteet ovat Barrier Repair 40 ml, NYT 49€ ( 62€), Multivitamin Thermofoliant 75ml, NYT 65€ (82€), Ultra Calming Mist 150ml, NYT 44€ ( 55€) ja Body Hydrating Cream 237 ml, NYT 43€ ( 54€). Nämä tuotteet ovat tarjouksessa, vaan meillä ja alle tämän hinnan et takuulla saa niitä mistään Suomesta. Olemme Suomen suurimpia Dermalogican ostajia ja siksi voin neuvotella joitakin etuja ja siirrän ne aina suoraan asiakkaille. Ilman hyviä asiakkaitahan en olisi Dermalogican suurin ostaja ja sen takia etu kuuluu teille. Itse en pysty päättämään mitkä tuotteet tulee tarjoukseen, mutta voin aina esittää toivomuksia. Pyrin saamaan tarjoukseen ne tuotteet mitä asiakkaamme juuri sillä hetkellä eniten tarvitsevat.\nTällä hetkellä tuo Barrier Repair on välttämätön ihan kaikille ihoille. Tänä syksynä sen tarve ei pahasti vielä näy, kun säätila on ollut näin kostea ja lempeä. Varmasti ne pakkaset vielä tulee ja sitten Barrier Repair on pakko olla käytössä, jos aikoo pitää ihonsa helposti kunnossa. Kerron Barrier Repairin tarpeellisuudesta aika voimakkain sanoin, mutta vieläkään asiakkaat eivät ole sitä oikein löytäneet. Haluaisin, että se olisi joka asiakkaallamme käytössä lokakuusta maaliskuulle, se helpottaisi niin paljon ihon päivittäistä hoitoa. Mitään vastaavaa tuotetta ei ole muilla kosmetiikkasarjoilla ja ilmeisesti sen ainutlaatuisuutta ei hoksata ellei sitä itse kokeile. Minulle se on aivan välttämätön tuote, koska muuten rutikuivaihoni ei kestäisi talvea ollenkaan. Barrier Repair levitetään kosteusvoiteiden päälle ennen meikin levitystä. Se sulaa ihon rakenteeseen ja vahvistaa ihon omaa suojabarriääriä. Taloudellinen kuluttaja ostaisi sitä nyt kaksi tuubia, koska yksi yksi tuubi riittää noin pari kuukautta. Parilla tuubilla selviäisi hyvinkin pitkälle kevääseen.\nVartalovoide kannattaa ottaa käyttöön nyt ellei halua, että vartalon iho pölisee kuivaa hilseilyä. Moni ostaa edullista voidetta vartalolle säästäväisyyssyistä. Pelkään pahoin ettei se koidu iholle hyväksi. Yleensä suomalainen nainen on aika laiska laittamaan vartalovoidetta ja sitä laitetaan harvoin ja liian vähän. Silloin, kun voide ei ole kovinkaan ravitseva sen hyödyt jää vähäisiksi, jos sitä laitetaan vaan harvoin. Body Hydrating Cream on todella runsaasti hoitavia raaka-aineita sisältä ohut maito. Sitä riittää kevyt sipaisu ja se imeytyy todella nopeasti. Body Hydrating Creamilla saa laiskimuskin pysymään ihonsa kunnossa.\nMultivitamin Thermofoliant on kaikille sopiva kuorinta-aine mikä toimii todella nopeasti. Sen ei tarvitse antaa vaikuttaa, kuin pari minuuttia. Myös ohut, couperoottinen iho kaipaa kuorintaa ja siihenkin Multivitamin Thermofoliant soveltuu. Hoitosuihke Ultra Calming Mist on nopea ja helppo lisä ihonhoitoon. Pienellä vaivalla saa paljon lisäkosteutta ihan kaikille ihotyypeille. Tätäkin suihketta kannattaisi ostaa ainakin kaksi kappaletta, koska sitä käytetään ympärivuoden. Sitä ei kannata pelätä, että tuotteet pilaantuisi, jos niitä ostaa varastoon. Dermalogican tuotteet säilyy avaamattomina kaksi vuotta ja avattuina vuoden verran. Meillä tuotteet ei todellakaan seiso hyllyssä, vaan yleensä ne ehtivät olla meillä viikon verran.\nLähettänyt Inkeri Valtonen klo 5.30 5 kommenttia: Linkit tähän tekstiin\nTunnisteet: asiakaspalvelu, couperosa, dermalogica, hyvinvointi, ihonhoitotuotteet, ihotyyppi, kuorinta, rypyt, verkkokauppa, yritys\nKuivuus suurin syy ihon herkistymiseen\nKuulen tosi usein uusilta asiakkailta, että heidän iho on hyvin herkkä ja allerginen. Sitten, kun käsittelen ihoa ja kyselen taustatietoja en huomaa herkkyyttä ollenkaan. Olemme Marin kanssa usein ihmetelleet tätä asiakkaan kokemusta herkästä ihosta. Asiakashan on omien ihotuntemustensa asiantuntija ja meillä ei ole oikeutta, eikä syytä vähätellä niitä.\nOikeastaan vasta viime vuosina olen ymmärtänyt, että yleensä onkin kysymys ihon kuivuuden aiheuttamista tuntemuksista ja oireista. Rutikuiva iho saattaa oireilla ihan samalla tavoin, kuin herkistynytkin iho. Toisaalta myös iho saatttaa herkistyä jollekin aineelle, vain siksi että se on niin kuiva ja suojaton. Oikein kuivalla iholla jo pelkkä vesi aiheuttaa ärsyyntymistä ja kaikki voiteet kirvelee, vaikka ne olisi iholle hyväksikin. Meidän talvi-ilmastossa iho kuivuu hyvin helposti ihan sairastumiseen asti. Ihmiset, jotka eivät koskaan ole kokeneet ihottumia voivat ihmetellä, että iho yleensä sairastaa jotain. Ne kenellä ihottumat ovat yleisiä tietävät ettei pirullisempaa vaivaa ole, kuin kutiseva ja kirvelevä ihottuma.\nSilloin, kun iho kuivuu liikaa sen oma rasva/kosteusvaippa pettää eli ihon oma suojabarriääri ei toimi. Tavallaan ihon vastustuskyky pettää ja iho on altis sairastumaan. Ilman suojapintaa oleva iho ärsyyntyy pienimmästäkin. Tavallinen pesu saa aikaan punoitusta ja kaikki aineet ja voiteet kirvelee. Tähän tilanteeseen, jos laitetaan vielä ihan väärän ihotyypin voidetta saattaa syntyä allerginen reaktio. Kuiva iho tuntuu myös kirvelevältä, kireältä ja kutisevalta. Nämä tuntemukset asiakas saattaa mieltää herkistymisenä. Joskus myös kuivaihoiset asiakkaat saattavat kertoa, että iho alkaa jo iltapäivästä tuntua kuivalta ja kiristävältä. Sekin kertoo ettei kotihoito ole kunnossa. Hyvin hoidettu kuivaiho ei tunnu miltään ja siihen pitää pyrkiä.\nHelpoin apu ja kaikille sopiva on Skin Hydrating Booster ( 30ml, 93€) sen kanssa ihotyypin mukainen kosteusvoide ja päälle Barrier Repair ( 40ml, 62€ NYT TARJOUS 49€). Tämä korjaa aivan varmasti kuivuuden ja herkistymisen oireet. Tietysti kasvohoito ennen uusiin aineisiin siirtymistä olisi oikein hyvä asia.\nLähettänyt Inkeri Valtonen klo 13.52 2 kommenttia: Linkit tähän tekstiin\nTunnisteet: allergia, atooppinen iho, herkkä iho, hyvinvointi, ihonhoitotuotteet, ihottumat, ihotyyppi, nuoren ihonhoito, terveys\nNanolift on huippuhyvä kasvohoito\nTässä loppuviikolla on Hämeenlinnassa joulun aloitus ja samalla ilmestyy Kaupunkikeskusta Ry:n Aurinkoinen lehti. Lehdessä on toimittaja Lea Karmalan tekemä juttu firmastamme ja Nanolift kasvohoidosta. Lea on tehnyt vuosikymmenten aikana useita juttuja kanssani, hänhän oli pitkään Kaupunkiuutisten toimittaja ja on nyt freelanser. Tutulle toimittajalle on paljon helpompi jutella, kuin aivan vieraalle ihmiselle ja siksi odotakin innolla millaisen jutun Lea nyt sai aikaan. Tämä on kai jo kolmas kerta, kun hän kirjoittaa Nanolift hoidosta, ainakin hän oli ensimmäinen joka halusi tehdä jutun Kaupunkiuutisiin hämeenlinnalaisen kosmetologin itse kehittämästä kasvohoidosta.\nKirjoitan tämän bloggauksen siksikin, että ehkä tuon lehtijutun perusteella joku lähtee etsimään lisätietoa Nanoliftistä, niin tässä sitä sitten on. Meidän asiakkaillemme tämä on ihan tuttua juttua, koska suurin ottaa juuri tätä hoitoa. Olemme tähän mennessä Marin kanssa tehneet noin 5000 Nanolift hoitoa eli on ihan käytännössä osoittautunut, että hoito todella vaikuttaa ja tehoaa. Hoidon hinta on 112€ ja siihen menee aikaa noin 1,5-2 tuntia. Ensimmäisellä kerralla on hyvä varata kaksi tuntia, että ehtii myös keskustella tarpeeksi ihon tilanteesta ja kotihoidosta. Jokainen Nanolift kasvohoito on yksilöllinen, kaikki hoidossa käytetyt Dermalogican hoitoaineet sekoitetaan jokaista asiakasta varten erikseen. Myös ihon tilanteen mukaan aineita vaihdetaan eli samallakin asiakkaalla on erilaisia hoitoja.\nHoitoon on yhdistetty parhaat osat niistä kasvohoidoista joita olen yli kolmenkymmenenvuoden aikana tehnyt. Nanolift hoidossa käytetään mietoa mikrovirtaa joka ei oikeastaan tunnu ollenkaan, sekin hoitovaihe on hyvin miellyttävä. Periaatteeni on, että kasvohoidossa pitää myös rentoutua ja sen pitää tukea ihmisen hyvinvointia kokonaisvaltaisesti. Mikrovirtavaihe on kaksiosainen, ensimmäinen kymmenenminuuttia on kiinteyttävä kasvolihasjumppa. Toinen kymmenenminuuttia imeyttää hoitoaineet syvemmälle, kuin käsin hieromalla saataisiin. Sähköisen vaiheen lisäksi hoitoon tulee kuorinta, hieronnat ja naamio. Jos ihossa on mustapäitä, tai muita epäpuhtauksia myös niitä poistetaan ihon tarpeen mukaan. Yleensä noin 3-5 Nanolift kasvohoidon jälkeen mustapäiden syntyminen loppuu ja ihon talineritys normalisoituu.\nNanolift kasvohoidon jälkeen iho ei punoita, eikä ole kirjava. Työhön ja muihin menoihin voi lähteä suoraan kasvohoidosta. Hoidon jälkeen voi laittaa myös kevyen päivämeikin, jos asiakas haluaa. Ainoastaan hiukset voivat hiukan kärsiä myssyn sisällä, niin kuin kasvohoidoissa ja hieronnassa yleensäkin. Jokainen asiakas saa ensimmäisellä hoitokerralla kotihoitosuunnitelman ja neuvot jatkohoidosta. Suosittelen lämpimästi kokeilemaan Nanolift kasvohoitoa, joka kerta sen tulokset hämmästyttää.\nLähettänyt Inkeri Valtonen klo 20.02 8 kommenttia: Linkit tähän tekstiin\nTunnisteet: asiakaspalvelu, dermalogica, hyvinvointi, ihonhoito, ikääntyminen, kasvohoito, kirjoittaminen, mielenterveys, rypyt, terveys, yritys\nDermalogicaa myydään vain kauneushoitoloissa\nKuulen usein asiakkailta kertomuksia missä kaikkialla he ovat törmänneet Dermalogicaan. Pari ihmistä on väittänyt ostaneensa tuotteita Tiiriön apteekista. Virossa asiakkaat ovat nähneet Dermalogicaa ruokakaupoissa ja laivan taxfree -myymälöissä. Tämä ei pidä paikkaansa, vaan Dermalogicaa myyvät ainoastaan kosmetologit, tai kauneushoitolat.\nDerma ja dermis ovat sanoja joita ihonhoidossa käytetään usein. Dermis on latinaa ja tarkoittaa yhtä ihon kerrosta. Dermalogica nimen voisi kääntää jotenkin, vaikka ihon tutkimukseksi. Saman tyyppisia sanoja käytetään paljon ja moni kosmetiikkasarja on nimeltään melkein kuin Dermalogica, mutta ei sitä kuitenkaan ole. Tämän on hiukan harhaanjohtavaa ja kai joskus jopa tahallisestikin harhautetaan. Dermalogican purkit ja pakkaukset ovat aivan saman näköisiä ympäri maailman. Moni asiakas on kertonut ostaneensa tuotetta taxfreestä, mutta vaan eri näköisessä pakkauksessa. Se ei ole mahdollista, silloin kyse on aivan eri tuotteesta. Nimi voi tuotteessa olla sama, tai samankaltainen, mutta Dermalogicaa se ei ole. Joka sarjalla on varmaan voiteita joissa lukee super rich, anti age, tai smoothing cream. Ne ovat ihan yleisnimiä mitä joka kosmetiikkasarja käyttää.\nDermalogica on kaikkialla maailmassa, vain kosmetologien käytössä ja myynnissä. Lähes joka maassa on suurimmassa tavaratalossa maahantuojan oma osasto, jossa on aina kosmetologit palvelemassa. Suomessa tämä on Helsingin Stockmannilla ja Tukholmassa NK:lla, nämä pisteet eivät kuulu tavaratalon kemikalio-osastoon, vaan ovat erillisiä vuokratiloja. Stockman on siis vuokrannut tuon tilan PR- Cosmeticille ja myyjät ovat PR-Cosmeticin palkkalistoilla. Hinnat näissä on ihan samat, kuin muuallakin maassa. Stockmannin piste ei kilpaile mitenkään meidän kauneushoitoloiden kanssa, vaan tekee tunnetuksi sarjaa paikassa missä käy paljon kuluttajia.\nToiset asiakkaat taas kertovat ettei Dermalogicaa koskaan näe missään ulkomailla ja sekin voi olla hiukan totta. Kauneushoitolat eivät yleensä ole kovin näkyvillä paikoilla, koska ne eivät ole pelkkiä myymälöitä. Jos näette ulkomailla Dermalogicaa jossain tavaratalossa tutkikaa todella tarkkaan onko kyse Dermalogicasta, vai vaan jostain saman näköisestä tuotteesta. Hintakin on hyvä yksityiskohta, koska Euroopassa ei ole kovinkaan monia euroja hintaeroa eri maiden välillä.\nLähettänyt Inkeri Valtonen klo 7.00 1 kommentti: Linkit tähän tekstiin\nTunnisteet: asiakaspalvelu, dermalogica, ihonhoitotuotteet, kansainvälisyys, kauneushoitola, kosmetologi, matkailu\nVirkayskää vai virtayskää?\nTähän vuodenaikaan ovat taas pöpöt liikkeellä ja kärsitään flunssaa, nuhaa ja yskää. Siitä tulikin mieleen, että kerron jo etukäteen miten kasvohoito ja varsinkin Nanolift kasvohoito liittyy yskimiseen. Moni onkin omakohtaisesti kokenut, että meillä alkaa yskä vaivata erityisen helposti.\nAsiakkaat ovat usein noloissaan ja pahoillaan, kun joutuvat kasvohoidon aikana yskimään niin paljon. Noloissaan ei tarvitse olla, koska me tiedämme, että näin käy ja tiedämme miksi niin käy. Yskähän on siitä harmillinen vaiva, että se alkaa eniten vaivata öisin ja nukkuminen on hankalaa. Sama asia tapahtuu kasvohoidossa, siinä ollaan pitkällään ja selällään, joten lima alkaa ärsyttämään kurkkua. Meillä on Marin kanssa kummankin työhuoneessa iso arsenaali yskänkarkkeja, Vicksejä, Leijonaa, Mynthonia ja muita tuttuja pastilleja. Karkin imeskeleminen rauhoittaa yskimistä ja siksi tarjoammekin heti näitä karkkeja, kun asiakas alkaa yskiä. Voimme myös nostaa asiakkaan hetkeksi istumaan ja tuoda vettä, koska sekin helpottaa yskänärsytystä. Asiakkaita nolottaa, kun joudumme keskeyttämään hoitoa ja monelle se on ihan kummallista, että yskä alkaa niin vaivaamaan. Meille siinä ei ole mitään outoa, vaan tähän aikaan vuodesta meillä on ainakin kerran päivässä yskivä asiakas.\nNanolift kasvohoito saa aineenvaihdunnan vilkastumaan erittäin hyvin ja yleensä sylkirauhastenkin toiminta paranee. Sylkeä joutuu nieleskelmään ja se taas tekee yskänärsytystä. Myös poski-ja otsaonteloissa oleva lima lähtee tehokkaan hieronnan avulla liikkeelle ja aiheuttaa kutittavaa tunnetta kurkussa. Nämähän ovat ihan positiivisia asioita, mutta samalla syntyy yskimisen tarve. Yskimistähän ei tapahdu ellei asiakkaalla ole jo etukäteen limaa onteloissa, tai yskä tulossa, tai menossa. Kasvohoidothan ei yskää aiheuta, mutta tuo vaan esiin muutenkin olemassa olevan ärsytyksen. Ei kannata siis huolestua, tai ihmetellä, jos kasvohoidossa kurkkua kutittaa. Me annamme yskänpastillia, tai vettä ja se menee ohitse. Minä ja Mari emme tartuntoja pelkää, koska vastustuskykymme on hyvä ja saamme pöpöjä päällemme kaiken päivää.\nLähettänyt Inkeri Valtonen klo 5.30 3 kommenttia: Linkit tähän tekstiin\nTunnisteet: asiakaspalvelu, hyvinvointi, kasvohoito, Nanolift, terveys\nPrecleansea ei voi liikaa kehua\nTaas pitää nostaa esiin tuon Precleansen (150ml, 55€) erinomaisuus, olemme Marin kanssa saaneet sitä niin paljon kehuja. Nyt kannattaa hyödyntää tuo tarjouspakkaukset voiteista, joissa tuo Precleanse on matkakokona kaupan päälle. Myyntikokokin on edullinen ostaa, kun vertaa siihen miten riittoisa ja vaikuttava se on.\nMuutama asiakas on kertonut, että Precleanse vahvistaa silmäripsiä, kun sitä käyttää säännöllisesti meikinpoistossa. En tuota yhtään ihmettele, kun siinä on niin ravitsevat kasviöljyt raaka-aineina. Ei vaan ole tullut mieleen, että sellainenkin hyväpuoli Precleansesta löytyy. Yhdellä vakioasiakkaalla vaikutus oli aivan silminnähtävä, hänellä on jostain syystä lähtenyt ripsiä todella paljon jo useamman vuoden. Ripsissä oli ihan selviä koloja, joista ripset puuttui ja parin kuukauden kuluttua ripset taas kasvoi ja kolo siirtyi toiseen kohtaan. Hän on käyttänyt Precleansea keväästä saakka ja nyt ripset ovat aivan hyvät. Tämä vaiva oli tosiaan ollut lähes kymmenen vuotta ja siihen ei ollut selitystä. Nyt apu löytyi vahingossa Precleansesta. Toisaalta se on myös helppo juttu ripsien hoitoon. Ripset saavat ravintoa siinä samalla, kun pesee kasvonsa. Yleensä muut ripsien hoitoaineet unohtuu käyttämättä, mutta Precleansella pesu ei unohdu.\nAtoopikoille Precleansesta on ollut myös suuri apu. Harmittaa etten ole aiemmin pontevammin tuonnut esille Precleansen pehmittäviä hoitovaikutuksia. Viime talvena muutama asiakas pääsi vähällä kortisonivoiteella kaulan ihottuman suhteen. Kaulahan reagoi oikeastaan kaikista pahiten lievästi atooppisilla ihmisillä. Monella asiakkaalla kenellä ei ole mitenkään pahaa atooppista ihottumaa, lievät punoittavat kuivuusläiskät tulee kaulaan tai silmäluomiin. Molempiin on osoittautunut hyväksi avuksi puhdistus Precleansella ja sitten ihotyypinmukaisella puhdistusmaidolla.\nKerroinkin jo viime viikolla näistä tarjouksessa olevista voidepakkauksista. Niitä on vielä jäljellä, mutta ei montaa kappaletta. Super Rich Repairia on eniten, mutta muita vaan pari pakkausta eli nyt pitää olla nopea. Super Rich Repairin ( 50 ml, 127€) mukana saa matkakoon Precleansesta ja Skin Resurfacing Cleanserista. Skin Smoothing Cream ( 100 ml, 81€) paketissa on matkakoot Precleansesta ja Special Cleansing Gelistä. Active Moistin ( 100 ml, 76€) mukana on Precleanse ja Dermal Clay Cleanser. Noiden kaupantekijäisten arvo on noin 25€. Ellei heti halua ostaa isoa kokoa, tuosta pääsee edullisesti kokeilemaan Precleansen tehoa ja helppoutta.\nLähettänyt Inkeri Valtonen klo 6.30 11 kommenttia: Linkit tähän tekstiin\nTunnisteet: atooppinen iho, dermalogica, ihonhoitotuotteet, kaula, meikki, ripset, terveys\nSuru ja murhe uurtaa jäljet kasvoihinkin\nTässä taannoin kerroinkin, että olin Tallinnassa Martin markkinoilla, joka on käsityöalan tapahtuma. Lähdin sinne ystävättärieni kanssa, jotka ovat tekstiili-ja taidealan ammattilaisia. Heillä meni aikaa osastoja kierrellessä paljon enemmän, kuin minulla. Istuin sitten messukahviossa katselemassa ihmisiä ja keski-iän ylittäneitä naisiahan tapahtumassa oli. Varmaan suomalaisia yhtä paljon, kuin virolaisiakin.\nVirolaisia naisiahan pidetään aina kauniinpana, kuin suomalaisia. Onhan nuo pari-kolmekymppiset pitkiä ja sutjakka vartaloisempia, kuin meikäläiset. Sitten, kun katselee yli viisikymppisiä niin ajatus muuttuu, kyllä suomalainen viisikymppinen nainen on paljon nuoremman ja virkeämmän oloinen. Yleensä viisikymppinen virolainen on jo aivan mummo, paljon vanhemman näköinen ja hyvin rypistynyt verrattuna meihin. Jäin oikein pohtimaan näiden oman ikäisteni virolaisnaisten elämänkaarta. Kuusikymmentäluvun alussa syntyneet olivat jo kolmekymppisiä, kun Viro itsenäistyi uudestaan. Siihen asti elämä oli ollut todella rankkaa ja rajoitettua. Vielä seitsemänkymmentäluvullakin lähes jokaisella virolaisella oli joku sukulainen, tai läheinen vankileirillä Siperiassa. Jokainen perhe teki paketteja lähetettäväksi leireille ja odotti jotain kotiin. Kaikki tekemiset olivat tiukan vahtimisen alla, oli varmaan kamalan stressaavaa elää, kun seinilläkin oli korvat. Tämän kaikenhan on nyt Sofi Oksanen tuonut kirjoissaan esille ja vainot ovat kaiken kansan tiedossa.\nVarmaan kaikki tämä menneisyyden suru ja pelko on uurtanut ryppyjä kasvoille. Kyllä henkisellä puolella ja mielialalla on paljon merkitystä ihon kunnolle. Toisaalta hoitaminenkin on voinut olla paljon vähäisempää, kuin meillä Suomessa. Mitään kosmetiikkaa ei juuri ollut, mutta virolaiset ovat olleet taitavia tekemään luonnontuotteita ja käyttämään yrttejä. Ehkä he kuitenkin tekivät jotain kotitekoista hoitotuotetta iholleen. Virolaiset ovat selvästi kaunosieluja ja naiset ovat kiinnostuneet ulkonäöstään. Uskoisin, että jotain hoitoaineita he ovat itse kehitelleet. Tietysti aurinko ja työt raskaissa olosuhteissa näkyy ihossa ja vanhentaa. Tosin emme mekään saman ikäiset suomalaisnaiset ole ihoamme juurikaan suojanneet vielä parikymmentävuotta sitten.\nVetäisin kyllä sen johtopäätöksen, että yleinen elämän meno ja miehitetyn valtion raskas taakka näkyy vielä vanhemman ikäpolven kasvoilla. Itsenäistymisen jälkeen aikuistuneet sukupolvet eivät taas eroa mitenkään saman ikäisistä suomalaisista. Tuntuu, että Balttian maissa on vielä korostuneempi ulkonäkökeskeisyys, kuin meillä.\nTunnisteet: aurinko, harrastus, historia, hyvinvointi, ihmisoikeudet, ihonhoito, ihotyyppi, ikääntyminen, kansainvälisyys, kauneus, kulttuuri, matkailu, mielipaha, naiseus, sotahistoria, stressi, terveys, vanhuus\nSaatte varautua tulevaisuudessa siihen, että kirjoitan innostuneesti jostain kummallisesta historian henkilöstä ja asiasta, joka ei oikeastaan kiinnosta ketään. Olen taas ihan intoa piukassa, kun varastossa on niin paljon ihania kirja-aarteita.\nTein ison tilauksen Antika.fi kirjakauppaan, joka on antikvariaattien yhteinen verkkokauppa. Sieltä saa muutamalla kympillä pinon todellisia aarteita, jos hyvä tuuri sattuu. Yleensä luen niin erilaisia kirjoja, että niitä aika hyvinkin löytyy tuosta verkkokaupasta. Aika vähän sieltä löytyy mitään uudehkoja ja ajankohtaisia kirjoja, mutta vanhempia elämäkertoja ja muistelmia on todella paljon. Harvoin lähden hakemaan jotain määrättyä kirjaa, vaan käyn läpi kaikki elämäkerta, tai sotahistoria sivuilta ja sieltä löytyy niin paljon mielenkiintoista luettavaa etten kaikkia voi edes tilata. Alkuviikosta tulleessa paketissa oli kirjoja joita en kuvitellut löytäväni ja siksi olen niistä niin innoissani.\nHeti tartuin Hannu Rautkallion kirjaan Raoul Wallenbergistä, koska hänen tarinansa ja katoamisensa on niin mielikuvitusta kutkuttavan mystinen. Eniten kirjojen joukossa oli ihan puhdasta historiaa esimerkiksi Latvian kulttuuri ja historia sekä Venäjän ja Neuvostoliiton historia. Aika moni kirja olikin aiheeltaan meidän itäisiä naapurimaita koskettavia, ihan sattumalta nyt niin. Romanoveista oli kaksikin kirjaa ja Viron ensimmäisestä pääministeristä Juri Vilmsistä oli muistelma. Sitten tästä sotahistoriasta tietysti tuli monta kirjaa ja mielenkiitoisin oli suomalaisen tekemä väitöskirja holocaustista. Yhden kirjan nimi oli Pahan viettelys-Natsismin ja terrorin lähteillä eli varmaan samaa asiaa, kuin tuo holocaustikin. Muutama ammattikirjakin mahtui ostoksiini ja ne oli ihotautilääkäri Matti Hannukselan kirjat auringosta ja kutisevista ihottumista. Niiden kirjojen opeista tulen kirjoittamaan heti lukemisen jälkeen.\nNäiden antikvariaattilöytöjen lisäksi ehdin piipahtamaan Suomalaisessa Kirjakaupassa ja ostin tuon TietoFinlandia ehdokkaana olevan Ville Kivimäen Murtuneet mielet. Se kiinnostaa todella paljon, koska sen aiheena on psyykkiset vammat talvisodassa ja jatkosodassa. Siinä onkin aihe josta on hyvin vähän tutkimusta ja kirjallisuutta. Fyysisesti haavoittuneita on haastateltu moneen kirjaan, mutta mieleltään vammautuneet ovat unohdettu. Kirjakaupassa oli myös juuri ilmestynyt Tove Janssonin elämäkerta ja sekin piti ostaa. Nyt siis kirjavarasto on hyvällä mallilla. Noin viisitoistatuhatta sivua odottaa lukemista ja niistä suurin osa on tietokirjoja, joista löytyy lähdeviitteitä noin satasivua yhteensä. Uskoisin, että tämä saalis riittää jouluun saakka ja sitten pitää tehdä uudet hankinnat.\nLähettänyt Inkeri Valtonen klo 6.00 1 kommentti: Linkit tähän tekstiin\nTunnisteet: aurinko, harrastus, historia, ihotautilääkäri, kansainvälisyys, kirjallisuus, kulttuuri, matkailu, oppiminen, politiikka, sotahistoria, taide, yhteiskunta\nKauneushoitola on yrityksenä villi ja vapaa!\nOlen välillä miettinyt onko Suomessa enää edes olemassa mitään lakia kauneushoitoloiden terveystarkastuksista, kun en ole heistä kuullut vuosikausiin. Nyt sitten sainkin puhelinsoiton terveystarkastajalta ja sovittiin heille käynti tammikuun alkuun. Hän kertoi, että lain mukaan kauneushoitolat ja kampaamot pitäisi tarkistaa kolmen vuoden välein. Heillä ei vaan ole resursseja ja meilläkin oli viimeksi käyty vuonna 2004.\nTässä on taas yksi asia minkä kuluttajat luulevat olevan Suomessa hyvin valvottua ja luotettavaa. Nyt en missään tapauksessa kritisoi minulle soittanutta terveystarkastajaa. Eihän se ole hänen vikansa, jos meillä ei järjestelmät enää toimi ja kaikki virastot nääntyy työhönsä. Valvira kieltäytyy valvomasta kosmetologien työtä ja koulutusta, koska ei ole aikaa ja terveystarkastajat ei ehdi tekemään omaa valvontaansa. Verottajalta puuttuu resurssit harmaan talouden karsimiseen, niin meillä on nykyään mukavan villiä ja vapaata yrityselämää.\nOman firmani kohdalla olen pyrkinyt itse pitämään tiukkaa kontrollia, että hygienia olisi hyvällä mallilla. Pienenä pakotteena toimii sekin, että asiakkainani on useampia terveystarkastajia. Viimeksi, kun tein ison remontin vuonna 2000, se tehtiin yhdessä terveystarkastajan kanssa. Silloin jo pohjapiirustuksiin sain terveystarkastajan toivomukset ja homma olikin helppo viedä eteenpäin. Siinä remontissa kaikki vesipisteet siirrettiin niin, että ne toimivat ergonomisesti ja hygieenisesti mahdollisimman hyvin. Nuo vesipisteethän ja siivouskomerot ovat ne ykkösasiat terveystarkastajien mielestä. Toinen asia on ilmanvaihto mitä kahdeksankymmentäluvulla näihin tiloihin muuttaessani moneen kertaan mittailtiin. Minun näkökulmastani tuo ilmanvaihto ei oikein ole tärkein mahdollinen juttu asiakkaan kannalta. Ei asiakas sairastu siitä, ettei meillä ole happea, vaan siitä, että välineet ovat likaiset. Onneksi meillä saa ikkunat auki ja sitä tuuletusta mieluiten käytämmekin.\nKoko urani aikana kukaan terveystarkastaja ei ole puuttunut käsihygieniaan, ei desinfiointiaineisiin, tai puhtaisiin välineisiin. Itse pitäisin tärkeimpänä, että kaikki neulat ja veitsenterät ovat kertakäyttöisiä. Kädet, siveltimet ja pöytien pinnat pitää desinfioida hyvin. Niistä asiakas voisi ne tulehdukset saada iholleen, jos huonosti kävisi. Muistan myös joskus terveystarkastajilla olleen erityisasiana työvaatteet. Kampaamojen kohdalla kahdeksankymmentäluvulla ei kai työvaatteita ollut ja heillä oli joku pitkähihainen villapusero, jonka hihat kastui ja roikkui asiakkaan kasvoilla. Näitä työvaatteitani muistan terveystarkastajalle esitelleeni.\nJututin hiukan puhelimessa tuota terveystarkastajaa, kun ihmettelin missä he oikein olivat olleet. Hän sanoi ettei kauneushoitoloista koskaan valiteta, niin ne on helppo syrjäyttää, kun on kiire. Yleensä asiakas äänestää jaloillaan, jos paikka on epäsiisti. Tuskin asiakas edes tulee ajatelleeksi, että terveystarkastajallekin voisi valittaa. Sitten, kun meillä on tuo tarkastus ollut kerron lisää mitä siitä opin.\nLähettänyt Inkeri Valtonen klo 7.00 2 kommenttia: Linkit tähän tekstiin\nTunnisteet: asiakaspalvelu, ihonhoito, ihottumat, kauneushoitola, yhteiskunta, yritys\nTupakka tuhoaa ihon terveyden\nEn aio saarnata tupakoinnin lopettamisesta, koska ymmärrän ettei se ole helppoa. Varmaan suurin osa aikuisista ihmisistä lopettaisi tupakoinnin, jos siihen pystyisi. Parasta olisi, kun koskaan ei edes sitä aloittaisi.\nAurinko ja tupakka ovat kaksi asiaa mitkä varmasti tuhoaa ihoa. Keuhkosyöpään ei sairastu kaikki tupakoitsijat, mutta kaikkien iho siitä takuulla kärsii. Jos asiakas polttaa säännöllisesti näen sen ihosta aivan varmasti. Nelikymppisellä, joka on tupakoinut parikymmentävuotta tuhot ovat jo kaikkien nähtävissä. Iho on kirjava, punoitteleva ja toisaalta keltaisen harmaa. Nikotiini laajentaa verisuonet ja ne näkyy sinipunaisena verkkona ainakin poskipäillä. Iho kuivuu ja ohenee ja se edes auttaa verisuonten näkymistä. Suun ympärystä värjäytyy kellanharmaaksi ja kasvot näyttää muutenkin harmailta. Suun ympärystään tulee voimakkaat pystyrypyt jotka johtuu tupakan pitämisestä huulten välissä. Nikotiini ja terva heikentää ihon verenkiertoa ja aineenvaihduntaa ja se rypistyy ja vanhenee hyvin nopeasti. Nelikymppisen tupakoitsijan iho vastaa yleensä kuusikymppistä ei tupakoijaa rypistymiseltään.\nTupakoitsijat helposti myös laiminlyövät ihonsa ja he ehkä ajattelevat ettei mitään kannata tehdä. Tottakai kannattaa, hoitaminen aina auttaa ja parantaa ihon tilannetta. Ihmettelen aina miten suuri ero tulee, kun tupakoitsijan ihon kuorii. Ihon väri muuttuu täysin ja se kirkastuu silminnähden. Iholla on ihan valtava määrä harmaankellertävää kuollutta solukkoa, joka lähtee kuorinnalla pois ja iho muuttuu ihmeellisen paljon. Nanolift kasvohoito on myös tupakoitsijalle hyvä apu, koska se nimenomaan vaikuttaa aineenvaihduntaan ja verenkiertoon. Tupakan vaurioita ei voi estää, mutta hiukan niitä voi hidastaa. Iholla on myös ihan ihmeellinen uudistumiskyky, niin kuin ihmisen elimistöllä muutenkin. Olen useita kertoja nähnyt, kun kuusikymppinen nainen lopettaa tupakoinnin neljänkymmenen vuoden jälkeen. Kun ihoa hoitaa vuoden verran säännöllisesti kotona ja kerran kuukaudessa hoitolassa iho paranee todella huomattavasti. Verisuonivauriot vähenee, jopa puolella. Parantuminen todella vaatii sen, että tupakointi lopetetaan, mutta tulos on ihmeellisen hyvä.\nToivoisin todella ettei nuoret koskaan edes alkaisi polttamaan. Nykytilastojen mukaan tytöt taitaa polttaa enemmän, kuin pojat. Jo vuoden säännöllinen tupakointi jättää näkyvät jäljet ihoon. Se on kummallista, kun ulkonäkö on niin kovin korostunut nykyaikana ja siitä huolimatta ihoa tuhotaan sekä auringolla, että tupakalla. Amerikan kongressimatkalla kauhistelin miten moni nuori suomalaiskosmetologi tupakoi. Minun silmään näytti todella pahalta, kun tytöt kulkivat kadulla sätkä suupielessä roikkuen. Moni amerikkalainenkin katsoi heitä todella ihmeissään, koska eihän ole korrektia polttaa kadulla kävellessään. Oman ikäisistäni kollegoista en tunne ketään, joka tupakoisi. Ilmeisesti näiden pari-kolmekymppisten keskuudessa se on niin yleistä, että kosmetologitkin polttaa. Voin vain kuvitella miten epämiellyttävää se on asiakkaalle, koska hajuhan pinttyy koko ihmiseen.\nTunnisteet: asiakaspalvelu, aurinko, couperosa, hyvinvointi, kasvohoito, kauneus, kosmetologi, rypyt, terveys, turvotus\nVoiteita on monenlaisia\nHoitovoide, kosteusvoide, yövoide, päivävoide, 24-tunnin voide, rakkaalla lapsella on monta nimeä. Ymmärrän hyvin, että kuluttaja on näistä ihan sekaisin. Sitten tulee uusiakin juttuja BB-voide, värillinen päivävoide, meikin pohjustusvoide, kuka enää pysyy perässä.\nMyönnän, että itsekin saatan joskus puhua asiakkaalle hiukan sekavasti ja käyttää samasta voiteesta nimeä hoitovoide ja kosteusvoide. Se johtuu siitä, että kyse on lähes samasta asiasta. Kerron nyt näistä voiteista Dermalogican kannalta, muilla kosmetiikkasarjoilla voi olla ihan toisenlainen voidekoostumus. Dermalogica on kokonaan luopunut ajatuksesta yövoide ja päivävoide. Kaikki Dermalogican voiteet käy sekä yöllä, että päivällä. Ainoastaan aurinkosuojan sisältävät voiteet kannattaa pitää pelkästään päiväkäytössä. Esimerkiksi Dynamic Skin Recovery sk 30 ( 50ml, 106€) on pelkästään päivävoide. Siksi käytän yleensä ilmaisua hoitovoide, tai kosteusvoide, koska meillä ei ole pelkkiä yö-,tai päivävoiteita. Ennen vanhaan yövoide oli aina paksumpi, ja rasvaisempi ja päivävoide ohut ja hyvin imeytyvä, koska sen piti käydä meikinkin alle. Nykyään voidepohjat ja varsinkin Dermalogican voidepohjat ja raaka-aineet ovat niin ohuita ja kevyitä, että kaikki sopii meikin alle.\nNythän meillä on nämä tarjouspakkaukset voiteista ja niissä on kaupan päälisinä Precleanse ja puhdistusmaito. Ne kaikki voiteet ovat hoitovoiteita, jotka käyvät 24-tuntia. Täyteläisin ja rasvaisin Dermalogican voiteista on Super Rich Repair (50 ml, 127€) jota kuitenkin suurin osa asiakkaistamme käyttää myös meikin alla, koska se imeytyy niin hyvin. Ennen ajateltiin, että öisin iho pystyy paremmin käyttämään hyödyksi ravintoaineita. Siinä onkin perää, koska öisin ihon pintalämpötila nousee. Dermalogica on hyödyntänyt tätä Overnigh Repair Serumin (98€)kohdalla, jota käytetään vaan öisin. Se imeytyy tietyssä korkeammassa ihon lämpötilassa erittäin hyvin, iho ei siis pysty hyödyntämään sitä parhaalla mahdollisella tavalla päivisin.\nDermalogican kaikissa voiteissa on hoitavia raaka-aineita ja kosteutta ja voiteet valitaan ihon tilanteen mukaan. Enää ei ole väliä käytätkö voidetta yöllä, vai päivällä. Minusta tämä on myös paljon helpompaa, kun ei tarvitse muistaa mikä purkki on yöksi ja mikä päiväksi. Eräs asiakas kysyi onko tehokkaampaa käyttää erilaista voidetta yöllä, kuin päivällä, jääkö hän jostain paitsi, kun käyttää 24-tunnin voidetta. Jonkun muun kosmetiikkasarjan kohdalla näin ehkä olisikin, mutta ei Dermalogican. Voitte aivan huoletta luottaa siihen, että käytätte parhaita mahdollisia vaikutusaineita, vaikka käytössänne on sama voide 24-tuntia.\nLähettänyt Inkeri Valtonen klo 6.30 7 kommenttia: Linkit tähän tekstiin\nTunnisteet: dermalogica, ihonhoito, ihonhoitotuotteet, ihotyyppi, ikääntyminen, meikkaus, Power rich\nTee kasvohoitovaraus ajoissa\nNyt näyttää siltä, että vuosi loppuu ihan kesken. Oletteko huomanneet, että joulu on ihan kohta. Laskin juuri, että talvipäivän seisaukseen on enää kuusi viikkoa ja sitten päivät alkaa pitenemään. Olemme siis päässeet vuoden pahimmasta vaiheesta tosi helpolla, kun säät ovat suosineet suomalaisia.\nVuoden loppuun menessä ei ole enää kovinkaan paljoa työpäiviä ja nyt näyttää siltä, että meidän varauskirjat alkaa tältä vuodelta täyttyä. Itselläni on kaksi arkipäivää vapaata itsenäisyyspäivän tienoilla ja tunnen hiukan syyllisyyttä siitä. Nyt, kun varaukset on melkein täynnä tulee huono omatunto vapaapäivistä. Tosin tiedän senkin, että nuo vapaapäivät pitää työmotivaation kunnossa ja työn tason hyvänä. Ellen olisi koskaan lomalla työn taso putoaa aivan varmasti ja työn ilo hukkuisi kokonaan. Kuitenkin minulla on aina pakko olla liput varattuna matkalle, koska jos varausta ei olisi ottaisin ihan varmasti asiakkaita vapaapäivillekin. Nyt teemme pikku loman Riikaan itsenäisyyspäivänä. Sieltä varmaan taas löytyy kivoja joulukoristeita firman somistukseen.\nMarraskuun puolessa välissä olemme Marin kanssa yhden päivän Hämeen kesäyliopiston järjestämällä asiakaspalvelukurssilla mitä odotan innolla. Yhden päivänkin koulutukset antaa kummasti virtaa työn tekoon ja osaa taas ajatella tekemisiään uudesta näkökulmasta. Tiedän, että jotkut asiakkaat ihmettelevät miten lähdemme koulutukseen ja laitamme koko päiväksi ovet kiinni, vaikka hoitoajoistakin on pulaa. Se olisi kuitenkin todella lyhyt näköistä ahnehtia töitä liikaa ja unohtaa työn laatu ja oma jaksaminen. Siihen pyrimme ettemme ole Marin kanssa yhtä aikaa koulutuksessa, mutta aina ei asioita pysty sovittelemaan. Tämäkin asiakaspalvelukoulutus on vain yhden kerran ja se vaikutti tosi mielenkiintoiselta eli sinne meidän on mentävä yhtä aikaa.\nOmat iltapäiväajat kello viidentoista jälkeen ovat lähes kaikki varattu vuoden loppuun asti. Keskipäivän aikoja kello ja 12-14 on vielä muutama, mutta nekin varmaan täyttyy tällä viikolla. Joulun välipäiviä on nyt vähän ja ne ovat meillä aina todella varattuja. Silloin, kun muilla on vapaata meillä on yleensä eniten töitä. Mari on perinteisesti lastensa kanssa joululomalla joulun ja uuden vuoden välin. Sitä pidän hyvin tärkeänä, että Mari voi ottaa lomapäivänsä silloin, kun lapset ovat kotona. Minulla, kun ei ole sellaista perhetilannetta, että se rajoittaisi loma-aikoja voin aivan mainiosti olla joulunakin töissä pitkät päivät. Marilla on vielä ennen joulua hiukan enemmän vapaita aikoja, kuin minulla. Nuo kello viidentoista jälkeiset ajat ovat häneltäkin jo lähes kaikki varattu.\nPidämme Avoimien ovien päivän lauantaina 14.12-13, koska on osoittautunut, että nuo Avoimien ovien päivät ovat asiakkaille mieleisiä. Näin ennen joulua se on lähinnä lahjakorttien myyntiä varten, mutta yritämme saada Dermalogicalta ja Youngbloodilta oikein hyvät tarjoukset sille päivälle. Nyt pitää ajanvaraus kasvohoitoon tehdä ihan heti, jos haluat ajan vielä tämän vuoden puolelle.\nTunnisteet: asiakaspalvelu, dermalogica, hyvinvointi, kasvohoito, kauneushoitola, matkailu, mielenterveys, oppiminen, Youngblood, yritys\nMeikkikynä vai älykkyystesti?\nOlin viikonloppuna Tallinnassa Martin markkinoilla ja tietysti eksyin laivamatkalla meikkimyymälään. Se on kummallista miten se meikkiosasto vetää minuakin puoleensa, vaikka itse olen tekemisissä kosmetiikan kanssa jatkuvasti. Enää en osta mitään ihonhoitotuotteita edes kokeiltavaksi, koska en voisi iholleni muuta laittaa, kuin Dermalogicaa. Muiden kosmetiikkasarjojen raaka-aineluettelo jo kammoksuttaa.\nYleensä pyörinkin värikosmetiikan ympärillä ja olin päättänyt kokeilla paria tuotetta, vaikka tiesin jo valmiiksi pettyväni. Olin päättänyt kokeilla tuotesarjaa joka ei ole ollut Suomessa vielä kauaa ja on esimerkiksi Ranskan markkinoilla kirinyt ohi monen ranskalaisen tuotteen. Myyjät ova laivalla hyvin avuliaita ja heitä on poikkeuksellisen paljon. Sainkin hyvää palvelua ja ostin silmänrajauksen ja ripsivärin. Maanantaina, kun kokeilin niitä sain ihan hepulin. En osannut käyttää tuota silmänrajausta, se ei ollut kynä, vaan tussin tyyppinen rajaus ja sen tiesin jo ostaessani. Mielestäni meikin pitää olla heti käyttövalmis, kun sen pahvipakkauksesta ottaa. En todellakaan siinä aamutohinassa keksinyt miten kynää käytetään ja toin sen töihin Marille näytille, kun hän on teknisempi, kuin minä.\nMiten ihmeessä kuluttaja pystyy käyttämään meikkikynää, jos siihen tarvitaan kaksi kosmetologia ja vartin ähellys ja englannin kielisten ohjeiden luku. Sittenkin meidän kummankin työtakki ja naama oli täynnä mustia pisteitä, kun rajausväri roiskahti. Olen ihan varma, että suurimmalla osalla kuluttajia olisi tuo kynä jäänyt kokoamatta. Myyjän olisi ehdottomasti pitänyt kertoa minulle, että kynä pitää vielä koota ja se ei ole heti käyttövalmis. Ei tullut mieleenikään, että olisi ruvennut tavaamaan ohjeita yhden rajauskynän käytön takia. Kun en heti saanut kynää toimimaan aloin katselemaan pahvikuoresta ohjeita, mutta ei löytynyt. Vasta Mari, joka on minua pitkämielisempi löysi ohjeet pakkauksen sisällä olevasta selostuksesta. Sieläkin ne oli niin pienellä präntillä etten ole varmaan nähnyt tekstiä ilman suurennuslasia.\nSitten se ostamani ripsiväri oli ihan susi. Minun ammattitaidolla sain aika siistit ripset, mutta miten sen tekisi minun ikäinen kuluttaja, jonka lähinäkö on heikko ja sormet kömpelöt. Pienikin sivuttaisliike harjalla teki ripsistä ihan risuaitaa. Väriä tuli harjaan niin vähän, että kunnollisen värin saantiin meni, niin kauan, että vaihdoin jo takaisin YB:n ripsiväriin.\nTämän kokemuksen jälkeen tuli taas kerran mieleeni miten kovassa viidakossa kuluttaja on, että löytää tuosta valikoimasta itselleen toimivat tuotteet. Nyt minulta meni 60€ hukkaan tässä rajausvärissä ja ripsivärissä, mutta tulihan opittua taas tosi paljon. Kyllä asiakkaiden kannattaisi turvautua meidän valikoimiin ellei varmasti tiedä muuta hyvää merkkiä. Tietysti meikissä makuasiatkin ratkaisee, mutta meiltä ainakin saa apua, jos joku meikki ei toimi, tai ei saisi pakkausta auki. Värit ja laadut mitä meillä myydään ovat jo niin valikoituneet ettei kuluttaja enää saa jotain tuotetta mikä ei käytännössä toimi. Älkää siis tuhlatko rahojanne turhaan, kun lähdette pikkujouluristeilyille.\nTunnisteet: asiakaspalvelu, huulipuna, ihonhoitotuotteet, kauneus, kosmetologi koulutus, meikkaus, meikki, Youngblood\nTissitykkääjät suurennusleikkaukseen halvalla!\nEi pitäisi lukea kaikkia mainoksia joita sähköpostiin tulee, kun niistä saa vaan ärtyneen olon. Sain mainoksen jostan kirurgipalvelusta missä tarjottiin kauneusleikkauksia. Kun kävi Facebookissa tykkäämässä sai rintojen suurennusleikkauksen halvemmalla. Kuulostaa vastenmieliseltä, että kirurgista operaatiota tehdään tarjoushinnalla.\nKävin katsomassa kyseisen paikan nettisivut ja etusivulla oli, että firma toimii Helsingissä ja Tallinnassa. Missään ei kerrottu kunnolla, että leikkaus tehdään Virossa ja Suomessa potilas tapaa, vain konsultin joka myy leikkauksia. Tämä selviää "rivienvälistä" minulle, kun seuraan tätä alaa. Tavallinen kuluttaja saa mainoksista ihan eri käsityksen. Kauneuskirurgiassa on lääketieteen moraali pudonnut täysin alle arvostelun. Ihan suoranaista huijausta ei kai tapahdu, mutta ihmiset saadaan uskomaan ihan muuta mitä totuus on. Tämän tyyppisiä firmoja toimii Helsingissä kymmeniä. Mainostetaan, että kirurgipalvelu toimii Suomessa. Totuus kuitenkin on, että Helsingissä on ainoastaan henkilö, joka tekee alkukonsultaation. Yleensä tämä ei ole edes saanut terveydenhuoltoalan koulutusta, vaan on erikoistunut myyntiin ja markkinointiin. Hän kertoo mitä leikkauksessa tapahtuu ja mahdollisesti ottaa kuvat asiakkaasta. Jossain firmoissa kuvien perusteella virolainen kirurgi tekee suositukset minkälaiset implantit laitetaan. Sen jälkeen otetaan asiakkaalta nimi paperiin, että hän varmasti sitoutuu maksamaan kyseisen leikkauksen. Usein sopimuksessa on myös pientäpränttiä missä kerrotaan mitkä asiat ei ole hoitopaikan vastuulla.\nTämän jälkeen asiakas lähetetään Viroon, yleensä Tallinnaan ja hän saa ehkä tavata jopa leikkaavan lääkärin. Ensimmäinen kontakti lääkäriin on siis muutama minuutti ennen leikkausta. Suomessa on etukäteen otettu joitain laboratoriokokeita ja tehty mammografia ja nämähän ei kuulu leikkauksen hintaan. Sitten tehdään leikkaus ja asiakas yöpyy yhden yön kyseisessä kirurgipalvelussa. Missään ei edes mainita, että leikkaava lääkäri olisi plastiikkakirurgi ja hän ei todellakaan ole sitä. Hyvä, että on edes kirurgi. Nettisivujen mukaan tuolla mainoksen lähettäneellä sairaalalla on viiden vuoden takuu ettei implantti kapseloidu. Mitäs sitten, kun viisi vuotta on kulunut? Yleensä leikkaukseen menijät on pari-kolmekymppisiä, niin leikkauksen kanssa pitää elää loppuikä. Nykyään tosin suositellaan, että leikkaus uusittaisiin kymmenen vuoden välein ja implantit vaihdetaan, kun ikäkin muuttaa vartalon mallia. Jos ensimmäinen leikkaus tehdään parikymppisenä, niin ihminen leikataan elämänsä aikana viisi, kuusi kertaa pelkän ulkonäön takia.\nTämä kaikki tuntuu minusta ihan vääristyneestä ulkonäkömallista. Minusta media voisi kerrankin tehdä tiedotustyötä ja kertoa lehdissä ja ajankohtaisohjelmissa mitä noissa kirurgipalveluissa todellisuudessa tehdään.\nTunnisteet: asiakaspalvelu, ihmisoikeudet, kauneus, plastiikkakirurgia, terveys\nDermalogica on ylivoimainen\nVarmaan ärsytän monia tuolla otsikolla, mutta haluan herättää lukijoita huomioimaan näkökantani. Tämä blogi on pienen, yksityisen kauneushoitolan blogi. Kauneushoitolassa työtä tehdään pelkästään Dermalogican ihonhoitosarjalla ja Youngbloodin meikkituotteille. Blogin tarkoitus on tuoda esiin pitkään työtä tehneen ja ammattiinsa sitoutuneen kosmetologin ohjeita ja kokemuksia kuluttajien hyödyksi.\nOlen itse täysin sitä mieltä, että hoitolassani käytetään parhaita ihonhoitotuotteita joita Suomen markkinoilla on saatavilla. Olen täysin vapaa valitsemaan sen kosmetiikkasarjan jota haluan työssäni käyttää ja voisin vaihtaa tuotteita koska tahansa. Yli kolmenkymmenenvuoden työkokemuksella voin sanoa, että Dermalogica ja Youngblood täyttää kaikki ne toiveet mitä kosmetiikalta haluan. Sitä en väitä ollenkaan, että se sopii kaikille, koska se ei taas ole edes mahdollista. Ne kuluttajat joitka eivät hyödy näistä tuotteista, tai ovat niille allergisia on noin prosentin luokkaa. Muilla ihonhoitosarjoilla se on noin 3-4%. Sitten on olemassa ryhmä kuluttajia, jotka eivät vaan pidä näistä hoitotuotteista. Se on taas mielipide kysymys mitä ei pidä sekoittaa siihen, että on esimerkiksi allerginen tuotteille. On ihan hyväksyttyä olla pitämättä jostain kosmetiikkasarjasta, koska ei mitenkään kaikki ihmiset voi pitää samoista tuotteista. Me tarjoamme hoitoja ja kotihoitotuotteita näistä sarjoista, mutta on olemassa lukemattomia muita sarjoja joista kuluttaja voi valita. Voi myös käydä niin, että vaikka asiakas pitäisikin meidän käyttämistämme tuotteista, niin hän ei pidä meistä persoonoina eikä siksi halua käydä meillä. Sitäkin päätöstä pitää kunnioittaa ja se ei tee meistä huonoja kosmetologeja.\nOn täysin eri asia valita kosmetiikkasarja ammattilaisen näkökulmasta ja niin, että se täyttää ne vaatimukset mitä kosmetologi työssään tarvitsee. Netissä on lukemattomia kauneusblogeja, joissa on miljoonia lukijoita. Suurin osa näistä bloggaajista ei ole kosmetologi koulutukseltaan, tai myy tuoteita joista kirjoittaa. Siitä voisi tehdä sen johtopäätöksen, että sellainen bloggaaja on rehellisempi ja puolueeton. Toisaalta heiltä puuttuu täysin ammattilaisen näkökulma ja en ole vielä lukenut yhtään kauneusblogia, jossa olisi ammattimaisen järkeviä ja perusteltuja kirjoituksia. Ne ovat mielipiteitä joilla toinen kuluttaja ohjaa toista kuluttajaa. Niitä kauneusblogeja on kiva lukea ja ne ovat kirjallisesti ja teknisesti huomattavasti taitavampia ja parempia, kuin tämä meidän blogi. Siinä on kuitenkin suuri ero, että tämä blogi on ammattiblogi, jossa kerron työstä, jota olen koko ikäni tehnyt.\nArvostan omaa ja Marin ammattitaitoa erittäin korkealle ja olen työssäni hyvin kunnianhimoinen. Jokainen yrittäjä myös tietää sen ettei minkäänlainen epärehellisyys, tai huijaus pidä pientä yritystä pystyssä. Kilpailu on niin kovaa, että ainostaan rehellisyydellä, ahkeruudella ja ammattitaidolla pärjää. Suomen markkinoilla on niin paljon kosmetiikkasarjoja ettei kukaan pysty hallitsemaan niitä kaikkia, eikä ole tarpeenkaan. Itse olen kiinnostunut ainoastaan ammattilaissarjoista, ei ole mitään järkeä lähteä tekemään kasvohoitoja tuotteilla, joita asiakas voisi kotonaankin käyttää. Se on mielestäni asiakkaan harhaanjohtamista. Kosmetologin tulee hallita täydellisesti se tuotesarja, joka on hänen omassa käytössään. Siksi pidättäydyn kirjoittamasta, tai puhumasta muista kosmetiikkasarjoista, koska niiden kokonaisuutta en tunne. Kosmetiikkasarjalla ei ole ammatillista merkitystä, jos siinä on vain muutama toimiva tuote. Kokonaisuus ratkaisee.\nDermalogica ja Youngblood täyttää kaikki ne vaatimukset mitä minä ja Mari vaadimme tuotteilta, joilla päivittäisen työmme teemme. Dermalogican kaltaista koulutusohjelmaa ei ole millään muulla Suomessa myytävällä sarjalla ja jo se tekee Dermalogicaa käyttävistä kosmetologeista erittäin hyviä ammattilaisia. Tuotteiden raaka-aineet, hajustamattomuus ja testaukset täyttää odotukseni. Youngbloodin ja Dermalogican arvomaailma on lähellä omaani ja myös ekologisuus toteutuu näissä sarjoissa. Dermalogica keräsi 25-vuotisjuhliensa kunniaksi kahdellekymmenelleviidelle tuhannelle kehitysmaan naiselle yritysrahoituksen Naisten pankin kautta. Nämä on sellaisia tekoja joissa haluan olla mukana. Siinä Dermalogican teot kohtaa oman maailman katsomukseni. En voisi tehdä työtä kosmetiikkasarjalla, jonka moraali, tai toiminta olisi jotenkin kyseenalaista.\nDermalogican tulokselliset hoidot ja kotihoitotuotteet motivoivat minua ja Maria tekemään työmme hyvin. Teemme parhaamme, että asiakkaamme olisivat yhtä tyytyväisiä myymiimme tuotteisiin, kuin me itse olemme.\nTunnisteet: allergia, asiakaspalvelu, dermalogica, hyvinvointi, ihonhoitotuotteet, kauneushoitola, kirjoittaminen, kosmetologi, kosmetologi koulutus., meikki, naisverkosto, Youngblood, yritys\nÄlä unohda hoitosuihketta!\nDermalogicalla on kolme erilaista hoitosuihketta joilla saa paljon lisätehoa kotihoitoon. Niiden käyttö tuntuu asiakkailta helposti unohtuvan, vaikka pienellä vaivalla saisi suuren avun ihon hoitoon. Nyt kannattaa myös hyödyntää Ultra Calming Mist tarjous. Sen normaalihinta on 55€ ja nyt se on 44€, tarjous on voimassa vaan 30.11-13 saakka.\nUltra Calming Mist sopii aivan kaikille ihotyypeille Suomen talvessa. Siksi pyysinkin sitä Dermalogicalta tarjoukseen, koska kaikki asiakkaani hyötyisivät siitä. Dermalogicalla ei ole pesun jälkeen käytettäviä kasvovesiä, vaan hoitosuihkeet korvaavat kasvovedet. Kaikki Dermalogican tuotteet ovat vesiliukoisia ja silloin ei tarvita kasvovettä, joka poistaa ei vesiliukoisten aineiden rippeet. Kasvojen pesu muuttaa aina ihon ph:n noin puoleksi tunniksi emäksiseksi ja silloin pääsee bakteeritoiminta valloilleen. Hoitosuihke palauttaa yhdellä suihkauksella ph:n normaaliksi eli happamaksi. Hiukankin näppyläisellä iholla tämä bakteeritoiminnan torjuminen on erittäin tärkeää.\nKaikilla hoitosuihkeilla on tehokas kosteuttava vaikutus ja talvella sen merkitys korostuu. Ultra Calming Mist on myös ihon punoittelua rauhoittava, vahvistava ja couperosan syntyä vähentävä vaikutukseltaan. Lähes kaikilla ihoilla punoittelu lisääntyy talvella suurten lämmön vaihteluiden takia. Lämmön vaihtelut ovat myös syy pintaverisuonten laajentumiseen eli couperosaan. Couperosa on erittäin tyypillinen iho-ongelma juuri suomalaisille ja siksi sen ennalta ehkäisy kannattaa kaikkien huomioida. Couperoottinen iho on myös erittäin altis ruusufinnille ja pitkälle edenneelle ja hoitamattomalle couperosaiholle yleensä syntyykin ruusufinni. Niillä kenellä on jo ruusufinni Ultra Calming Mist on hyvä hoitoaine, koska sitä voi käyttää myös ihottuman akuutissa vaiheessa.\nUltra Calming Mist lisää muiden hoitotuotteiden vaikutusta ja parantaa kosteusvoiteiden imeytymistä. Hoitosuihkeita voi myös käyttää päivän mittaan ihan meikinkin päälle, jos ihoa kiristää. Pienet matkakoot voi ottaa lentokoneeseenkin mukaan, koska mikään ei ole niin kuivattavaa ja ihoa rasittavaa, kuin lentokoneen sisäilma. Tämä kannattaa muistaa niiden, jotka ovat talven aikana lähdössä etelään. Jo kuuden tunnin Kanarian lennolla iho ehtii kuivahtaa ellei sitä kosteuta hoitosuihkeilla. Muista siis käyttää aamuin, illoin aina pesun jälkeen Ultra Calming Mist ja vielä päivän mittaankin kannattaa sitä suihkutella. Se sopii myös miehille, jotka eivät millään viitsisi ihoaan hoitaa, heillekin hoitosuihke on nopea apu.\nTunnisteet: allergia, atooppinen iho, couperosa, dermalogica, herkkä iho, ihonhoitotuotteet, ihottumat, kuiva iho, matkailu\nVoiteiden mukana matkakokoja ilmaiseksi!\nDermalogicalla on nyt ihan superhyviä tarjouspakkauksia hoitovoiteista. Active Moist ( 100ml, 76€) voiteen mukana saa Precleansen ja Dermal Clay Cleanserin matkakoot, jotka riittää noin 2-3 viikon käyttöön. Skin Smoothing Creamin ( 100ml, 81€) mukana on Precleanse ja Special Cleansing Gel matkakoot ja Super Rich Repair (50ml, 127) pakkaus sisältää Precleansen ja Skin Resurfacing Cleanserin matkakoot. Ilmaistuotteiden arvo on noin 25€.\nTarkoitus on, että mahdollisimman moni saisi kokea itse miten paljon iho hyötyy kaksoispuhdistuksen käytöstä. Meillä Suomessa talvella tämä hyöty on on todella tuntuva ja näkyvä. Precleanse alkupuhdistuksen käyttö parantaa ihon hyvinvointia ja kosteustasapainoa oikein tuntuvasti. Noin viikon käytön jälkeen alkaa huomata miten ihon pinta siliää ja vahvistuu. Samalla pesutulos tehostuu, koska vahvinkin meikki lähtee Precleansella helposti ja hankaamatta pois. Vanheneva iho hyötyy todella paljon Preceleanse ja Skin Resurfacing Cleanserin yhdistelmästä. Precleansen kasviöljyt vahvistaa ja kosteuttaa ja Skin Resurfacing Cleanser kuorii hellävaroen hilseilevän, kuolleen solukon pois. Itse en enää luovu tästä puhdistusaine yhdistelmästä. Minäkin olin niin hölmö, että otin ne käyttöön vasta vuosi sitten. Olin liian laiska ensiksi tekemään kaksoispuhdistusta, mutta kun huomasin miten suuri hyöty siitä tuli ei vaiva ole ollenkaan suuri.\nRasvoittuvalle iholle Precleanse ja Dermal Clay Cleanser yhdistelmä antaa myös nopeasti näkyvän tuloksen. Varsinkin talviaikaan niiden hyöty moninkertaistuu. Rasvoittuvan ihon pintakuivuus hoituu Precleansen kosteuttavilla kasviöljyillä ja Dermal Clay Cleanser imee itseensä ylimääräisen ihotalin. Yleensä rasvaisen ihon tehopuhdistus kuivattaa ihoa Suomen ilmastossa talvella ihan liikaa. Tämä kaksoispuhdistus poistaa kuivuideen haitat ja ihon puhdistaminen on nopeaa ja tehokasta. Active Moist pakkaus sopii nuorille ja rasvaihoisille aikuisille. Skin Smoothing Cream pakkaus käy ihan kaikille ihotyypeille ja Super Rich Repair pakettia suosittelen kaikille yli 30-vuotiaille. Super Rich Repairia voi kuivaihoiset käyttää yö-ja päivävoiteena ja rasvaihoiset pelkästään yövoiteena.\nOlen saanut pakkauksia vain määrätyn erän ja enempää ei ole mahdollisuus saada. Uskon, että ne riittää vielä koko ensi viikon. Jos haluat varmistaa, että saat pakkauksen tee siitä meille varaus sähköpostilla osoitteeseen info@kauneushoitolainkeri.fi, tai poikkea hakemaan omasi ensi viikolla. Verkkokaupasta tilatessasi saat ainakin ensi viikon ajan tällaisen pakkauksen, vaikka sitä ei verkkokaupassa erikseen mainitakkaan. Tavallaan bloginlukijat saavat ennakkoedun ja laitan tiedon pakkauksista yleisesti verkkokauppaan vasta ensi viikolla.\nTunnisteet: asiakaspalvelu, dermalogica, hyvinvointi, ihonhoito, ihonhoitotuotteet, kuorinta, meikki, nuoren ihonhoito, rasvainen iho, terveys, vanhuus, verkkokauppa\nNanolift auttaa ihon epätasapainoon\nUsein ihmiset käyttävät sanontaa "huono iho" ja minä en taas sellaista tunnista ollenkaan. On eri ihotyyppejä ja ne ovat joko tasapainossa, tai epätasapainossa. Huono iho tarkoittaa ilmeisesti sitä, että rasvainen iho on suistunut täysin tasapainostaan. Silloin iho hilseilee, punoittaa ja siinä on mustapäitä ja finnejä. Juuri sellaiselle iholle Nanolift on omiaan. On oikein motivoivaa nähdä, kun tällainen "huono iho" onkin " hyvä iho" kolmen tai neljän hoitokerran jälkeen.\nAika usein nelikymppinen nainen kenellä on paljon iho-ongelmia on niin kyllästynyt ihonsa hoitoon ettei usko oikein mihinkään. Juuri tällaisissa tilanteissa on kosmetologillekin palkitsevaa nähdä, että iho normalisoituu täysin muutamilla hoitokerroilla. En ole vielä tavannut ihotyyppiä missä ei näin kävisi. Mitä enemmän iholla on ongelmia sitä selkeämmin hyvä tulos näkyy. Tämä vuodenaika tuo kaikki ongelmat esiin oikein kunnolla. Ikää jos on yli neljäkymppiä alkaa myös rypistyminen näkyä ellei ihon hoito ole kunnossa. Ellei mitään tehdä tilanne pahenee talven mittaan ja vuosi vuodelta iho on aina hankalanpi. Mitä enemmän iho kuivuu kuivan sisälämmityksen takia, sitä enemmän iho alkaa työntämään talia ja siitä syntyy tukkeumia ja mustapäitä. Lämmön vaihtelut rasittaa pintaverisuonia ja siitä taas seuraa couperosaa ja punoittelua. Juuri tässä tilanteessa oleva iho on ihanteellinen hoidettava Nanolift kasvohoidolla. Tulos näkyy nopeasti ja asiakas on tyytyväinen.\nNanolift kasvohoito maksaa 112€ ja sen voi tehdä ihan kaikille ihotyypeille. Hoitotuotteet mitä Nanolift hoidossa käytetään vaihdetaan ja sekoitetaan aina tilanteen mukaan. Kyse on aina täsmähoidosta juuri sinun ihotyypillesi ja tilanteeseesi. Kaikkia ongelmia ei voida hoitaa kerralla, vaan tarvitaan useampi hoitokerta. Kolme, tai neljä hoitokertaa 2-5 viikon välein saa ihon yleensä rauhoittumaan. Nopeiten tilanne muuttuu, jos kotihoidossa käytetään Dermalogican tuotteita jotka tukevat Nanolift hoidon vaikutusta. Asiakkaat ovat yleensä hyvinkin hämmästyneitä miten nopeasti ja helposti ihon muutos tapahtuu. Sitten, kun ihon tilanne on tasapainossa jatketaan ylläpitohoidoilla 6-8 viikon välein ja kotihoito seuraa koko ajan mukana. Rahaa säästyy, kun koko ajan ei tule virheostoksia.\nSilloin, kun haluaa iholleen todellista muutosta kannattaa hakeutua säännölliseen kasvohoitoon ja suunnitelmalliseen kotihoitoon. Meidän kehittämä Nanolift kasvohoito on nopein ja helpoin tie saada iho kuntoon ja hidastaa samalla sen rypistymistä ja vanhenemista. Ei kannata jäädä yksin kokeilemaan koko kosmetiikan kirjoa ja vaan pitää hankkia ammattilaisen apua. SKY-kosmetologi on ihonhoidon ammattilainen. Me Marin kanssa olemme valmiit laittamaan peliin koko ammattitaitomme, jotta sinun ihosi olisi kaunis ja hyvässä kunnossa.\nTunnisteet: asiakaspalvelu, dermalogica, hyvinvointi, ihonhoito-ohjeet, ihotyyppi, ikääntyminen, kasvohoito, kosmetologi, Nanolift, rypyt\nAsiakkaalla on valinnan vapaus\nMe olemme Marin kanssa tehneet niin kauan työtä yhdessä, että moni asia on lutviutunut kohdalleen ilman eri keskustelua. Eräs asiakas kysyi miten me päätämme kummalle uusi asiakas saa hoitoajan. Emme kai muistaakseni ole Marin kanssa siitä edes keskusteltu, vaan se on alkanut rytmittymään tilanteen mukaan.\nSellainen periaate meillä on, että asiakas saa aina käydä samalla kosmetologilla ellei sitten itse halua jostain syystä vaihtaa. Yleensä, jos vakioasiakas tilaa aikaa puhelimitse hän automaattisesti mainitsee kummalle haluaa tulla. Suurin osa asiakkaista varaa uuden ajan aina edellisen kasvohoidon yhteydessä ja siksi tulee harvoin edes keskustelua kummalle aika varataan. Kuitenkin asiakas saa ilman muuta valita kummalle meistä tulee, me emme mitenkään siitä loukkaannu, tai asiaa ihmettele. Eikä se myöskään ole kummankaan palkasta pois.\nTuo palkka-asia on sellainen mitä moni asiakas pohtii, koska nykyään kauneushoitoloissa ja kampaamoissa on niin monia systeemeitä. Aika usein kampaamossa ollaan tuolinvuokralaisena ja silloin on hyvin tärkeää kenelle asiakas haluaa mennä. Tiedän, että se tuo moneen hoitolaan ja kampaamoon paljon ristiriitoja, kun väki kilpailee keskenään asiakkaista. Meillä ei tätä ongelmaa ole. Mari on minulla työntekijänä ja me tienaamme samaan pussiin. Meille on aivan sama kummalle asiakas haluaa hoitoon, tai kummalta hoitotuotteet ostaa. Välttämättä tuo tuolinvuokrasysteemi ei ole joka paikassa hyvä ja oikeuden mukainen. Heillä on todella tarkkaa miten asiakkaat jakautuu ja se tuo ristiriitoja ja keskenäistä vihanpitoa. Kaikki työntekijöiden väliset skismat ja ristiriidat näkyy helposti asiakkaille ja heikentää asiakaspalvelun tasoa.\nOlen aina yrittänyt olla hyvä työnantaja ja ajatella Marin parasta. Mari taas puolestaan on niin yrittäjämäinen toimintatavoiltaan ettei se voisi paremmaksi muuttua. Kun keskenäiset välit ovat hyvät voimme ihan rauhassa keskittyä asiakaspalveluun ja omaan työhön.\nLähettänyt Inkeri Valtonen klo 7.30 7 kommenttia: Linkit tähän tekstiin\nTunnisteet: asiakaspalvelu, hyvinvointi, ihonhoito, kasvohoito, kauneushoitola, kosmetologi, yritys\nKasvohoidossa käytetään aina tuotteita, jotka ovat tarkoitettu vain ammattikäyttöön\nVälillä havahdun siihen, että en ehkä aina muista kertoa uudelle asiakkaalle kaikkea oleellista. Minulle tulee aika harvakseltaan uusia asiakkaita ja omalle työlleen helposti sokeutuu. Siksi koulutamme itseämme Marin kanssa usein, että kaikki tiedot pysyisi tuoreina ja mielessä.\nTörmäsin konkreettisesti laiminlyöntiini, kun uusi asiakas palasi viikon kuluttua hoidosta ostoksille. Hän halusi ostaa saman kuorinta-aineen jota käytin Nanolift hoidossa. Harmistuneena hän kertoi ettei löytänyt tuoteoppaasta, tai netistäkään mikä kuorinta-aine se oli. Minkään kohdalla ei ollut sellaisia vaikutuksia ja raaka-aineita, kuin hoidossa kerroin. Siinä kohtaa havahduin, että uudelle asiakkaalle pitää kertoa aina, ettei hoitolakäytössä olevia tuotteita ole tarkoitettu kotihoitoon. Asiat mitkä itselleni ovat täysin selviä ei välttämättä ole sitä asiakkaalle. Jokaisella laadukkaalla ammattikosmetiikkasarjalla on aivan eri tuotteet hoitoloihin ja kasvohoitoihin, kuin kotihoitoon. Niiden vaikutukset ovat huomattavasti tehokkaampia ja tuotteet tukevat toinen toistensa vaikutusta. Ei olisi mitään järkeä käyttää kasvohoidossa samoja tuotteita, kuin asiakas voi kotona käyttää. Se olisi suorastaan kuluttajan huijausta.\nDermalogican ammattituotteet eroavat muista kosmeettisista sarjoissa siinä, että monia hoitoaineita voi kosmetologi sekoittaa itse raaka-aineista. Tämä on yksi syy miksi itse olen päätynyt Dermalogican käyttöön. Millään muulla kosmetiikkasarjalla ei voi tehdä itse hoitoaineita asiakkaan sen hetkisen tarpeen mukaan. Siksi meidän kasvohoidot ovat niin yksilöllisiä, koska kaikki käytettävät aineet sekoitetaan asiakkaan tilanteen mukaan. Jotkut kosmetologit kokevat tämän rasitukseksi, koska on pakko käyttää koko ajan omaa harkintakykyään ja hoitoon on pakko keskittyä täysillä. Minulle ja Marille tämä taas on innostava haaste, joka tekee työhön vaihtelua.\nAsiakkaalle on erittäin suuri hyöty siitä, että kasvohoitotuotteet ovat tehty juuri häntä varten. Tällöin pystytään yhdellä hoitokerralla auttamaan moneen ongelmaan, kun tehdään yksilöllinen täsmähoito. Näitä ammattituotteita ei esitellä missään Dermalogican nettisivuilla, vaan ne ovat ihan salasanan takana kosmetologien käytettävissä. Dermalogicalla myös kotihoitotuotteet täydentävät ja pidentävät kasvohoidon vaikutusta. Käyttämällä kotihoidossa aineita, jotka ovat suunniteltu jatkamaan kasvohoitoa, niin kasvohoidon vaikutus pitenee useamman viikon. Ei ole järkevää käydä Dermalogican kasvohoidossa ja jatkaa sitten kotihoitoa ihan jollain muulla kosmetiikalla. Näin menetetään paljon tehoa, joka tulisi aineiden yhteisvaikutuksista. Dermalogica tarjoaa kuluttujalle täydellisen ihonhoito-ohjelman jonka ammattitaitoinen ja kokenut kosmetologi taas räätälöi yksilöllisesti jokaiselle ihmiselle sopivaksi.\nTunnisteet: asiakaspalvelu, dermalogica, ihonhoito, ihonhoitotuotteet, ihotyyppi, kasvohoito, kauneushoitola, kosmetologi, Nanolift, pigmenttiläiskät, yritys\nOlen itse pettynyt todella usein kosmetologien työhön ja kasvohoitoihin enkä enää juurikaan käy muilla hoidossa, kuin Marilla. Ulkomailla yleensä käyn ihan kokeilun halusta kauneushoitoloissa ja muissa hoidoissa ja hieronnoissa.\nMuutamia vuosia sitten kävin eräässä suuremmassa kaupungissa kasvohoidossa kosmetologikoululla. Koulu oli yksityinen ja menin sinne oikeastaan ihan aikaa tappamaan. Olin aikaisin aamulla kyseisessä kaupungissa kokouksessa ja jouduin odottamaan iltaan kotiin pääsyä. Päätin varata kasvohoidon päiväksi, että aika kuluisi mukavammin. Olin varautunut siihen, että hoito on hitaampaa ja paljon kömpelömpää, kuin kokeneella kosmetologilla. Olenhan itsekin ollut joskus kosmetologioppilas ja vasta opetellut tekemään työtäni. Ajattelin suhtautua suurella empatialla uusiin nuoriin kosmetologiospiskelijoihin.\nTyttö joka otti minut vastaan ja oli tarkoitettu hoitajakseni vaikutti ihan mukavalta parikymppiseltä naiselta. Koulun käyttämää hoitosarjaa en tuntenut ollenkaan, koska moni yksityinen koulu tuo maahan tuotteita omaan käyttöönsä. Minun ei tarvinnut riisua puseroa, koska kasvohoito kattoi, vain kasvojen alueen. Hoito alkoi silmämeikin poistolla ja sitä tehtiin pitkään ja hartaasti. Silmänympärystää vanutettiin moneen suuntaan ja oppilas valitti, että meikkini lähtee niin huonosti. Kerroin meikkieni olevan ihan vesiliukoisia ja lähtevän hyvin ihan puhdistusmaidollakin. Alkupuhdistuksen jälkeen tyttö teki ilmeisesti jonkun tyyppistä kasvohierontaa, joka rytmiä, hierontakaavaa, tai painosuuntaa en pystynyt tunnistamaan. Yritin olla siitä välittämättä.\nIhmettelin, kun opettajaa ei näkynyt ollenkaan. Kysyin tytöltä kuka heidän opettajansa on ja hän kertoi, että edelliseltä vuosikurssilta valmistunut opetti heitä. Kysyin myös mitä kosmetiikkasarjaa hän käytti ja minkä maalainen se oli. Hän ei osannut kertoa sarjasta muuta, kuin sen nimen. Sitten hän lähti etsimään opettajaa kysyäkseen mistä maasta tuo kosmetiikkasarja oli kotoisin. Odottelin todella kauan tyttöä takaisin ja oletin, että opettajakin tulisi hänen mukanaan. Tyttö palasi yksinään ja kertoi sarjan olevan ranskalainen. Lopuksi hän levitti ilmeisesti naamion, tai niin ainakin päättelin, koska hän ei oikein osannut selittää mitään mitä hän teki. En paljoa enää viitsinyt kysellä etten turhaa kiusaisi opiskelijaa.\nHoito kesti tunnin verran ja järkytys oli suuri, kun sain peilin käteeni. Meikki ei ollut lähtenyt pois ollenkaan, vaan ripsiväri, luomivärit ja meikkivoide oli pitkin kasvojani. Tyttö oli melkein tunnin hieronnut ihooni meikin jäänteitä ja olin aika kauhuissani. Yritin olla näyttämättä ärsyyntymistäni ja pyysin kiltisti pumpulia ja silmämeikinpoistoainetta. Tyttö vetosi siihen, että meikkini oli niin huonoa lähtemään. Se ei taas pitänyt paikkaansa ollenkaan ja hänhän melkein vartin verran sitä yritti poistaa. Kävin maksamassa hoidon ja kiittelin kovasti. Lähdin vessan kautta pois ja kävin pesemässä naamani, että sain meikit ja rasvat irti. Kassatiskillä vilkaisin myös hoitotuotepurkkeja ja niiden pohjassa luki made in Italy.\nKokemus oli minulle katastrofi. Olin valmistautunut katsomaan läpi sormien koko työtä, koska kukaan ei ole seppä syntyessään. Olin myös siihen aikaan asiantuntijana opetushallituksen kauneudenhoitoalojen tutkintotoimikunnassa ja olin hyvin selvillä kosmetologikoulutuksesta. Tuosta koulusta ei voinut mitenkään kukaan valmistua ammattitaitoiseksi kosmetologiksi ja sehän ei ollut oppilaiden vika. Eihän kukaan voi oppia ellei opeteta. En ymmärrä miten edes asiakas voidaan päästää läpi käsien ilman ettei opettaja käy kertaakaan katsomassa. Se ei olisi mitenkään mahdollista kunnon koulussa. Vähintä mitä oppilaan olisi pitänyt tietää oli tuon kosmetiikkasarjan kotimaa, senhän olisi selvittänyt purkin pohjaan kurkkaamalla. Omana opiskelu aikanani ei tullut kuuloonkaan, että olisi tehty hoitoa aineilla joiden raaka-ainepohjaa ja vaikutuksia et osannut ulkoa.\nJos ihmisen ensimmäinen kasvohoitokokemus olisi edellä kuvaamani ei takuulla haluaisi uudelleen hoitoon. Näitä kouluja missä oppilaita rahastetaan eikä anneta mitään vastineeksi on aivan liian monta Suomessa nykyäänkin. Hyvä lukija, jos olet itse opiskelijana tämän tyyppisessä koulussa vaatikaa parempaa opetusta. Voitte myös kertoa kokemuksianne ja valittaa opetuksen tasosta tuonne kauneudenhoitoalojen tutkintotoimikuntaan.\nLähettänyt Inkeri Valtonen klo 6.30 6 kommenttia: Linkit tähän tekstiin\nTunnisteet: asiakaspalvelu, ihmisoikeudet, ihonhoito, ihonhoitotuotteet, kasvohoito, kauneushoitola, kosmetologi, kosmetologi koulutus., mielipaha, oppiminen, yhteiskunta\nNäytepakkaukset ovat tarkoitettu tuotteeseen tutustumista varten\nLähes kaikilla ihonhoitosarjoilla on saatavilla niin sanottuja ilmaisnäytteitä joista kuluttaja voi kokeilla tuotetta. Dermalogicalla on hyvin kattava valikoima näytteitä ja annamme niitä mielellämme. Kuitenkin nostaisin sen esiin ettei kyse ole mistään ilmaisista pakkauksista, koska kaikkihan tietävät sanonnan ettei ilmaisia lounaita ole. Ei ole myöskään ilmaisia näytteitä, vaan me kosmetologit maksamme niistä ja sitten annamme ne ilmaiseksi asiakkaille. Näytteitä ei missään nimessä ole tarkoitettu myytäväksi, vaan kuluttajalle ne ovat maksuttomia. Dermalogican näytepussien arvo on tuotteesta riippuen 1-4 euroa.\nNäytteisiin voi suhtautua monella tavalla ihan ihmisestä riippuen ja me Marin kanssa olemme ihan ääripäät tavoiltamme. Mari itse haluaa aina kokeilla ensin näytepakkauksen ennen, kuin ostaa uuden tuotteen esimerkiksi kampaajalta. Minä taas en ikipäivänä viitsisi pelailla joidenkin näytteiden kanssa, vaan ostan heti ison pullon enkä ajattele asiaa sen enempää. Suorastaan ärsyynnyn, jos kampaajani tarjoaa minulle näytettä ensin kokeiltavaksi. Voin sen ottaa, kun en kehtaa kieltäytyäkkään, mutta näyte ajelehtii seuraavan viikon kassissani ja sitten se menee roskiin. En takuulla viitsi alkaa näpertämään pikkupussien kanssa. Tämä erilainen suhtautuminen on keskusteluttanut minua ja Maria usein. Minä olen joutunut oikein opettelemaan, että annan asiakkaille näytteitä. Kun itse en niistä välitä helposti kuvittelee ettei ne kelpaa kenellekään muullekkaan. Mari taas ihmettelee asiakkaita jotka jättävät hänen antamat näytteet tiskille eivätkä viitsi ottaa niitä mukaansa.\nNäytteillä on ihan oma merkityksensä emmekä missään nimessä halua pihistellä niiden kanssa. Emme anna näytettä siksi, että asiakkaan pitäisi jotenkin kokeilla onko tuote hänelle sopiva. Me olemme kyllä valinneet tuotteet siten, että ne ovat asiakkaalle varmasti sopivia. Näyte on myös niin pieni ettei sen vaikutus ehdi vielä tulla näkyviin. Näytteen tarkoitus on tutustuttaa asiakas tuotteeseen, vaikka tuote on sopiva asiakkaan tilanteeseen ja ihotyypille voihan olla ettei ihminen pidä tuotteesta muuten. Tässä tullaan niihin makuasioihin, vaikka tuote olisi kuinka sopiva ei asiakas sitä käytä ellei siitä muuten pidä. Jotkut hyvin allergiset ihmiset pystyvät näytteistä testaamaan, ettei kyseinen tuote aiheuta ärsytystä. Itse olemme hyvinkin varmoja Dermalogican sopivuudesta herkällekin iholle, mutta asiakkaan itsensäkin tulee vakuuttua tästä.\nNäyte on myös houkutin. Moni Dermalogican tuote on niin erilainen, kuin muu kosmetiikka, että ne tekevät kuluttajaan vaikutuksen jo ensi kokeilulla. Varsinkin uuden asiakkaan on hyvä saada kokeilla tuotteita ensin näytteistä ja todeta itse käytössä, että Dermalogican tuotteet ovat erilaisia. Usein annamme näytteitä useampia, tai ihan matkakokoja ettei asiakkaan tarvitse alkuun ostaa ihan kaikkea, vaan voi täydentää ostamiaan kotihoitotuotteita näytteillä. Meille on hyvin tärkeää ettei asiakas koe ostavansa " sikaa säkissä", vaan hän tietää mitä saa. Siitä en tykkää, jos joku käy hakemassa meiltä näytteitä ja suositteluja ja sitten ostaa tuotteet jostain ulkomaisesta verkkokaupasta. Sen koen aika röyhkeäksi meidän hyväksi käytöksi.\nPyytäkää ihan reippaasti näytteitä, jos teidän tekee mieli jotain kokeilla. Myös verkkokauppatilauksen yhteydessä voi laittaa viestiä mistä tuotteista haluaisi näytteitä. Pyrimme aina huomioimaan asiakkaiden näytteiden tarpeen, mutta jos se jotenkin unohtuu kysykää niitä. Toisaalta ei kannata antaa kokeiluun seitsemää sorttia, koska niissä kuluttaja menee sekaisin, eikä iho tykkää jatkuvasta kokeilusta. Huomiokaa se, että nyt kerron Dermalogican ihonhoitotuotenäytteistä. Youngbloodin meikeistä ei ole olemassa näytteitä, niin kuin ei yleensäkään meikkituotteista. Tulee todella kalliiksi tehdä pieniä näytepakkauksia huulipunista ja luomiväreistä. Jo niiden pakkaukset maksaisi saman verran, kuin itse myyntituotteet eli on ihan käytännön sanelemaa ettei meikeistä ole näytteitä.\nTunnisteet: allergia, asiakaspalvelu, dermalogica, herkkä iho, ihonhoitotuotteet, meikki, verkkokauppa, Youngblood\nOlet jo varmaankin hakenut talvivaatteet esille ja toppatakki odottaa naulakossa? Autoon on vaihdettu talvirenkaat ja muutenkin on varauduttu talven varalle, vai mitä? Onko iho hoidettu siihen kuntoon, että se kestää seuraavat kuusi kuukautta superkuivaa sisäilmaa, tuulta, pakkasta ja ties mitä tuiverrusta?\nMuistutan, että varaa se kasvohoitoaika nyt. Itselläni on neljä kello kuudentoista jälkeistä kasvohoitoaikaa vapaana ennen joulua. Marilla niitä on hiukan enemmän ja päiväaikoja löytyy kummaltakin jonkin verran. Tarkista myös kotihoitotuotteesi, onko ne riittävän hoitavia ja suojaavia vuoden aikaan nähden. Ota käyttöön Barrier Repair suojaava ja hoitavoide, joka on talvitakki iholle. Olen neuvotellut sille vielä tarjoushinnankin, jotta mahdollisimman moni asiakas voisi hyödyntää sen vaikutukset. Barrier Repair on tärkeä tuote talvi-ihonhoidossa ja jo pelkästää sitä lisäämäällä tavalliseen kotihoitoon pelastaa ihon monelta ongelmalta.\nBarrier Repair ( NYT 49€, norm. 62€) levitetään kosteusvoiteen päälle aamulla ja illalla. Se on oma suosikkituotteeni, koska ilman sitä kuivuisin korpuksi. Barrier Repar vahvistaa ihon omaa suojabarriääriä ja estää ihon kosteuden haihtumista. Se suorastaa sulaa ihon rakenteeseen ja suojaa tuulelta ja pakkaselta. Meikki ja SkinPerfect Primer levittyy sen päälle erittäin hyvin. Barrier Repair ei missään tapauksessa tuki, tai rasvoita ihoa. Moni asiakas, joka tekee päivän töitä tietokoneella kertoo, että jo puolenpäivän jälkeen iho alkaa tuntua kiristävän kuivalta. Jos kotihoitotuotteet ovat oikeat tällaista tunnetta ei pitäisi syntyä. Barrier Repair, kun lisätään kosteusvoiteiden päälle tuo yleensä jo ihan riittävän hoitolisän, eikä kiristystä päivän mittaan enää synny.\nYöksi on ihan yhtä tärkeää lisätä tuo Barrier Repair voiteiden päälle. Silloin se estää ihon oman kosteuden haihtumista öiseen aikaan. Nukkuessa ihon pintalämpötila nousee ja kosteuden haihtuminen lisääntyy ja juuri siltä Barrier Repair ennalta ehkäisee. Miehille, jotka eivät mielellään käytä voiteita Barrier Repair on hyvä kosteusvoide. Varsinkin atooppiset ihot saavat suuren hyödyn Barrier Repairista. Paljon urheilevat miehet pitävät siitä, koska se katoaa täysin ihoon eikä hikoillessa lähde valumaan eikä se kirvellä silmissä. Muistakaa siis hankkia ihollekin talvitakki.\nTunnisteet: allergia, atooppinen iho, couperosa, dermalogica, herkkä iho, hyvinvointi, ihonhoitotuotteet, ihottumat, kuiva iho, miesten ihonhoito, terveys\nAtooppinen ihottuma ennalta ehkäistään nyt\nOlen jo useamman viikon saarnannut silmäilman kuivuudesta ja sen vaikutuksista ihoon. Kaikki ihotyypit kuivuvat nyt ja iho vaatii ihan erityistä huolenpitoa. Kuivuus ei ole pelkkä ulkonäkökysymys, tai kosmeettinen haitta, vaan iho sairastuu liiasta kuivumisesta.\nAtooppinen iho on sairaaloisen kuiva ja se on ihan perinnöllinen ihotyyppi. Yleensä atooppinen iho voi ihan hyvin kesällä, mutta ongelmat alkaa sisälämmityksen alkaessa. Tähän aikaan vuodesta meille alkaa tulla hätääntyneitä asiakkaita, joilla on ilkeä ihottuma ensimmäistä kertaa elämässään. Lievästi atooppinen iho saattaa olla oireeton vuosikymmeniä, mutta neli-viisikymppisenä estrogeenin vähentyessä sisäilman kuivuminen puhkaiseekin atooppisen ihottuman. Ihmettelen monien asiakkaiden sitkeyttä, kun he eivät halua uskoa kärsivänsä atooppisesta ihottumasta. Moni tulee jo kolmatta, tai neljättä vuotta kasvohoitoon siinä vaiheessa, kun ihottuma on jo päällä. On todella vaikeaa motivoida näitä ihmisiä, jotka eivät ole lapsesta asti kärsineet atopiasta. Ennalta ehkäisy olisi välttämätöntä, mutta sen tarpeellisuuteen ei uskota. Sitten on jo todella vaikea hoitaa ihottumaa pois, kun iho on jo siihen vaiheeseen kuivunut.\nMeillä on todella paljon vakio asiakkaita kenellä on ollut atooppinen ihottuma joka talvi lapsesta saakka. Monen kohdalla on ihottuma pysynyt poissa jo kymmeniä vuosia säännöllisen kasvohoidon ansiosta. On erityisen tärkeää tehdä kasvohoito juuri tässä kohtaa, kun sisäilma alkaa kuivumaan. Pari, kolme hoitokertaa neljän viikon välein ennen joulua pitää ihon hyvässä kunnossa. Atooppinen iho on ihan helppohoitoinen, kunhan nuo kasvohoidot tehdään säännöllisesti.\nNanolift-kasvohoito on osoittautunut tehokkaaksi myös atooppiselle iholle. Jopa ihottumainen iho on normalisoitunut parilla Nanolift hoidolla. Atooppinen ihottuma on niin keljua kutinaa, kirvelyä ja punoitusta, että ihoa missään tapauksessa pitäisi siihen vaiheeseen päästää. Normaali, terve ja hyvinvoiva iho ei tunnu miltään. Silloin, kun ihossa on jotain tuntemuksia, kiristystä, kuivuutta kutinaan tai hilseilyä se on ilman muuta hoidon tarpeessa. Nämä kiristely ja kuivuus tuntemukset enteilee, että iholle voi joskus ihottumaakin syntyä. Esimerkiksi stressi saattaa laukaista atooppisen ihottuman, jos ihon tilanne on jo muutenkin liian kuiva. Ottakaa siis ihon tuntemukset vakavasti, koska ihokin voi sairastua.\nTunnisteet: atooppinen iho, couperosa, estrogeni, herkkä iho, hyvinvointi, ihonhoito-ohjeet, ihotyyppi, ikääntyminen, kasvohoito, kuiva iho, Nanolift, stressi, terveys\nLaadukas meikkivoide on hyvä joululahja teinitytöl...\nKasvohoidossa käytetään aina tuotteita, jotka ovat...\nNäytepakkaukset ovat tarkoitettu tuotteeseen tutus...


Bakteerit vaikuttavat painoosi | Valitut Palat\nLuo: 03/15/2017 - 12:20\nOletko joskus ihmetellyt, ettei painosi putoa, vaikka noudatat terveellistä ruokavaliota ja liikutkin kohtalaisesti? Vika ei välttämättä ole sinussa, mutta se on silti sinun sisälläsi.\nYlipainoisen henkilön suolistossa on todennäköisesti enemmän firmikuutti-ryhmän bakteereja.\nTämän vuosituhannen alussa yhdysvaltalaistutkijat oivalsivat, että suoliston mikrobeilla on yhteys lihavuuteen. Viime vuosina tutkijat ovat havainneet, että lihavan ja laihan ihmisen pieneliöstö on erilainen. Lihavilla on paljon Firmicutes-ryhmän bakteereja, kun taas hoikkien suolistossa viihtyvät Bacteroidekset.\nFirmikuutit lihottavat, koska ne ottavat ruoasta enemmän kaloreita käyttöön kuin bakteroidekset. Toisin sanoen eri bakteerit hyödyntävät saman ruoan eri tavalla, mikä vaikuttaa energiankulutukseen.\nEsivanhemmillemme oli firmikuuteista etua, koska ruokaa oli vähemmän: ravinnosta saatiin viimeinenkin kalori irti. Sen sijaan yltäkylläisyydessä elävälle nykyihmiselle ne ovat turhankin tehokkaita – mikä näkyy lihomisena.\n”Huonot bakteerit” pois\nTunnettu kiinalainen mikrobiologi todisti muutama vuosi sitten, että suoliston bakteerilajiston kirjo vaikuttaa olennaisesti ylipainoon. 26-vuotias koehenkilö laihtui 30 kiloa yhdeksässä viikossa, kun hänen suolistonsa bakteerikantaan vaikutettiin.\nAlun perin 150-kiloisen miehen suolistossa oli runsaasti Enterobacter cloacae –bakteereja, jotka ovat luonteeltaan energian varastoijia. Zhao Liping työryhmineen laittoi miehen dieetille, jonka tavoite oli vähentää enterobakteerien määrää.\nUuteen ruokavalioon kuului täysjyväviljaa ja perinteisiä kiinalaisia lääkekasviksia, kuten karvaskurkkua. Yhdeksässä viikossa koehenkilön E. cloacae -bakteerit vähenivät 1,8 prosenttiin – ja 23 viikossa ne olivat hävinneet kokonaan. Kiloja katosi yhteensä 50.\nTutkimus osoitti, että ylipainon ja aikuistyypin diabeteksen kehittymiseen vaaditaan sekä huono ruokavalio että huono bakteeristo. Tutkijat toivovat, että tulevaisuudessa hoikistavia bakteereita voidaan siirtää suoraan lihavien suolistoon.\nEU:n rahoittama suuri kansainvälinen tutkimusprojekti MetaHIT-hanke on selvittänyt bakteerien merkitystä aineenvaihduntasairauksissa, eli metabolisissa taudeissa, kuten lihavuudessa, diabeteksessa sekä sydän- ja verisuonitaudeissa.\nPari vuotta sitten ilmestyneessä osatutkimuksessa tutkittiin 292 tanskalaisen suolistobakteerit. Noin 25 prosenttia heistä kuului vähäbakteerisiin. Heillä oli myös noin 40 prosenttia vähemmän bakteerien geenejä.\nNäiden ”hyvien” bakteerien puute johtaa ”huonojen” bakteerien ylivaltaan, joka tuottaa elimistössä, eritoten suolistossa, tulehdusta aiheuttavia yhdisteitä, sytokiineja.\nTutkimuksen mukaan ihmiset, joiden suolistossa on tavallista vähemmän bakteerikantoja, ovat alttiita lihavuuteen liittyviin sairauksiin ja krooniseen matala-asteiseen tulehdukseen.\nVähäbakteerisilla esiintyy myös muita useammin insuliiniresistenssiä, diabetesta ja veren rasvahäiriöitä, mm. kohonnutta triglyseridiä, ja he ovat muita alttiimpia saamaan komplikaatioita.\nTutkimustuloksilla voi olla suuri merkitys tärkeimpien kansantautien ehkäisyssä ja hoidossa.\nNyt siis tiedetään, että runsaasti bakteerikantoja kantava ihminen voi olla lihava, mutta silti terve. Sitä vastoin vähäbakteerinen ylipainoinen henkilö yleensä sairastuu ja lihoo herkästi lisää.\nLääketieteen uusi läpimurto\nKehon bakteeriston monimuotoisuus ja sen vaikutukset ovat tulleet 2000-luvulla tutkijoille melkoisena yllätyksenä. Suolistossa elää jopa satatuhatta miljardia bakteeria.\nMäärä on yli kymmenen kertaa suurempi kuin omien solujemme määrä. Yhteensä suolistossa bakteerimassaa on noin puolentoista kilogramman verran.\nSeuraavan kymmenen vuoden aikana lääketieteessä nähdään uusi läpimurto. Suoliston bakteerien on osoitettu olevan yhteydessä moniin kroonisiin sairauksiin, kuten 1- ja 2-tyypin diabetekseen, MS-tautiin, Parkinsonin tautiin ja Alzheimerin tautiin.\nMonet tutkijat uskovat, että parantumattomiksi luokiteltuihin sairauksiin voidaan hyvinkin löytää hoito.\nArtikkeli löytyy kokonaisuudessaan Valittujen Palojen kirjasta Terve ruoansulatus – hyvinvoinnin avain.\nTilaa kirja omaksi tai lahjaksi!